title: Ardon (joki)

text: Ardon (, ) on Terekiin laskeva 102 kilometriä pitkä joki Pohjois-Ossetia-Alanian tasavallan etelä- ja keskiosassa Venäjällä. Ardon saa alkunsa Kaukasusvuoriston pohjoisrinteiltä Alagirin piirin alueella. Sieltä se virtaa kohti pohjoista ja laskee Terekiin Ardonin kaupungin pohjoispuolella. Joen varrella ovat Alagirin ja Ardonin kaupungit sekä Mizurin taajama. Jokeen on rakenteilla suuri vesivoimala.


title: Nomi

text: Nomi () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin eteläosassa Japaninmeren rannikolla Kanazawan lounaispuolella. Kaupungin pohjoisrajalla virtaa Tedorijoki. Nomissa on 49 954 asukasta (vuonna 2017) ja sen pinta-ala on 84,14 neliökilometriä.


title: Nomi

text: Nomi on kaupunkina nuori: se perustettiin vuonna 2005 Neagarin, Tatsunokuchin ja Terain maaseutukaupunkien yhdistyessä. Neagari tunnetaan baseballpelaaja Hideki Matsuin synnyinpaikkana. Kaupunkia palvelee JR Nishi-Nihonin Hokuriku-päälinja, joka pysähtyy Nomineagarin rautatieasemalla.


title: Nomi

text: Nomilla on yksi sisarkaupunki:


title: Englundin gambiitti

text: Englundin gambiitti on shakkiavaus, jota kuvaavat siirrot


title: Englundin gambiitti

text: Avaus on nimetty ruotsalaisen Fritz Englundin mukaan. Avauksen toinen nimi, Charlickin gambiitti, tulee australialaisen Henry Charlickin nimestä. Molemmat pelaajat käyttivät avausta silloin tällöin. Nykyään avausta ei nähdä huipputasolla, sillä musta ei saa tarpeeksi korvausta uhraamastaan sotilaasta.


title: Englundin gambiitti

text: Valkea voi siirtyä keskuspeliin pelaamalla 2.e4 tai kehittää ratsun peliin siirroilla 2.Rc3 ja Rf3. Gambiitin voi torjua myös pelaamalla 2.d5. Paljon tavallisempaa on kuitenkin ottaa sotilas vastaan siirrolla 2.dxe5.


title: Englundin gambiitti

text: Mustan yksi jatkoidea on pelata 2...d6 3.exd6 Lxd6 tarkoituksena välttää suljetut asemat. Valkealle jää kuitenkin mukava etu esimerkiksi jatkossa 4.Rf3 Rf6 5.Lg5 h6 6.Lh4.


title: Englundin gambiitti

text: Toinen idea mustalle on 2...Rc6 3.Rf3 De7 tarkoituksena voittaa sotilas takaisin. Valkea voi pitää sotilaasta kiinni jatkossa 4.Dd5 f6 5.exf6 Rxf6. Valkean toinen suosittu jatko on 4.Lf4 Db4+ ja 5.Ld2 Dxb2 6.Rc3 tai terävä jatko 5.Rc3 Dxf4 6.Rd5. Valkea voi myös luovuttaa sotilaan heti takaisin pelaamalla 4.Rc3.


title: Englundin gambiitti

text: Avaus luokitellaan ECO-koodistolla koodille A40.


title: Sancho IV (Kastilia)

text: Sancho IV (n. 1258 – 25. huhtikuuta 1295) oli keskiajan kuninkaallinen. Hän hallitsi Kastilia ja Leónia isänsä Alfonso X Viisaan kuoltua 1284.


title: Sancho IV (Kastilia)

text: Sancho oli vuodesta 1282 naimisissa María de Molinan kanssa. Heidän lapsensa olivat Isabella, Ferdinand, Alfonso, Henrik, Filip ja Beatriz. Ferdinandista, joka oli isänsä kuollessa 9-vuotias, tuli uusi kuningas Ferdinand IV.


title: Sunža

text: Sunža (, , ) on Terekiin laskeva 278 kilometriä pitkä joki Pohjois-Ossetia-Alanian, Ingušian ja Tšetšenian tasavaltojen alueella Pohjois-Kaukasiassa Venäjällä. Sunža saa alkunsa Ison Kaukasuksen pohjoisrinteiltä. Joen varrella ovat Nazranin, Karabulakin, Groznyin ja Gümsen kaupungit.


title: Harderwijk

text: Harderwijk on kunta ja kaupunki Alankomaissa, Gelderlandin provinssissa. Asukkaita kunnassa on 43 078 (31.12.2008) ja väestötiheys on 1 120 as./km². Kunnan pinta-ala on 48,27 neliökilometriä, josta vettä on 9,8 km². Harderwijkin pormestarina toimii John Berends. Harderwijkin keskuspaikka on samanniminen kuin kuntakin. Keskuspaikan lisäksi kuntaan kuuluu Hierdenin kylä ().


title: Harderwijk

text: Harderwijkin naapurikunnat ovat Dronten koillisessa, Nunspeet idässä, Ermelo etelässä ja Zeewolde lännessä. Kunta sijaitsee Gelderlandin ja Flevolandin provinssit erottavan Veluwemeer-järven rannalla. Myös Amersfoortista Zwolleen kulkeva moottoritie A28 kulkee Harderwijkin kautta.


title: Harderwijk

text: Harderwijkin yhteistyökaupunki on Tšekissä sijaitseva Znojmo.


title: Harderwijk

text: Harderwijk sai kaupunkioikeudet Otto II van Gelreltä vuonna 1231. 1400-luvulla Harderwijkiin rakennettiin Grote Kerk -kirkko (”Suuri Kirkko”). Harderwijk oli myös Hansaliiton jäsen. Vuodesta 1648 vuoteen 1812 Harderwijk oli yliopistokaupunki. Harderwijkin yliopistossa opiskelivat muun muassa alankomaalainen Herman Boerhaave ja ruotsalainen Carl von Linné. Harderwijk sijaitsi aikoinaan Zuiderzee-merenlahden rannalla ja siellä toimi tärkeä satama. Vuonna 1932 Zuiderzee kuitenkin erotettiin Pohjanmerestä padolla ja näin syntyi IJsselmeer-järvi. Matkailu on korvannut aikaisemmin menestyksekästä satamatoimintaa. Nykyisin Harderwijkissä toimii muun muassa delfinaario.


title: Aleksei Ostapenko

text: Aleksei Ostapenko (26. toukokuuta 1986) on venäläinen lentopalloilija. Hän pelaa Venäjän A-maajoukkueessa jossa hän on yksi kantavista voimista. Ostapenko pelaa keskitorjujan roolissa. Hän on 208-senttimetriä pitkä pelaaja, joka tunnetaan etenkin kovasta syötöstään. Hän voitti kaudella 2006 muun muassa Venäjän Superliigan All-Stars pelin yhteydessä käydyn aloitussyöttökilpailun, jossa mitattiin voimakkain syöttö.


title: Aleksei Ostapenko

text: Ostapenko on pelannut urallaan tähän mennessä vain kotimaisessa superliigassa. Hän on esiintynyt Venäjän A-maajoukkueen mukana MM-kisoissa, EM-kisoissa, Maailmanliigassa, Maailmancupissa sekä Olympialaisissa.


title: Ferdinand III (Kastilia)

text: Ferdinand III (1199 – 30. toukokuuta 1252) oli vuosina 1217–1252 Kastilian ja vuodesta 1230 myös Leónin kuningas. Hän oli yksi Espanjan historian menestyksekkäimmistä hallitsijoista; hän yhdisti Kastilian ja Léonin kruunut pysyvästi ja valloitti lähes kaikki muslimien hallitsemat alueet Iberian niemimaalla; ainoastaan Granadan emiraatti eteläisimmässä Espanjassa säilyi. Katolinen kirkko kanonisoi hänet vuonna 1671.


title: Ferdinand III (Kastilia)

text: Ferdinand oli Leónin Alfonso IX:n (k. 1230) ja tämän puolison Berenguelan poika.


title: Ferdinand III (Kastilia)

text: Ferdinand itse meni naimisiin Beatrizin (Elisabeth) kanssa. Parin lapsista ensimmäinen, Alfonso, oli myöhemmin seuraava isäänsä Kastilia ja Leónin kuninkaana. Beatrizin kuoltua 1235 Ferdinand meni uusiin naimisiin toisen vaimonsa Jeannen kanssa.


title: Kadgaron

text: Kadgaron () tai Qædgæron () on kylä Ardonin piirissä Pohjois-Ossetia-Alanian keskiosassa Venäjällä. Kadgaron sijaitsee piirin hallintokeskuksen, Ardonin, kaakkoispuolella.


title: Adam Darski

text: Adam Nergal Darski (s. Adam Michał Darski, 10. kesäkuuta 1977 Gdynia, Puola) on puolalaisen Behemoth-yhtyeen perustaja. Yhtyeen perustamisaikana hän oli vasta 14-vuotias. Nergal vastaa yhtyeen sanoituksista, sävellyksistä ja manageroinnista. Nergalilla on myös country-/bluesprojekti Me and That Man, jonka ensimmäinen albumi oli tarkoitus julkaista vuonna 2016. Nergal on suorittanut kuusi vuotta historian opintoja Gdańskin yliopistossa.


title: Adam Darski

text: Nergal kirjoitti Piotr Weltrowski ja Krzysztof Azarewiczin kanssa omaelämäkirjan "Spowiedź heretyka - Sacrum Profanum" (engl. "Confession of the heretic - Sacrum Profanum"), jonka puolankielinen painos on julkaistu vuonna 2012.


title: Adam Darski

text: Behemoth


title: Adam Darski

text: Kokoelmalevyillä


title: Adam Darski

text: Vieraana


title: Adam Darski

text: Vierailut


title: Brag

text: Brag eli kerskaus kehittyi Tudorien ajan englannissa primero-nimisestä pelistä. Sen jälkeen kerskauksesta on itsestään on lähtenyt liikkeelle pokeri eri muodoissaan, mutta alkuperäinen peli on yhä suosittu erityisesti Isossa-Britanniassa.


title: Brag

text: Bragissa pelaajille jaetaan kolme korttia joko kaikki kerralla tai kolmen panostuskierroksen aikana. Pelaajat asettavat panoksensa pottiin ja parhaan käden näyttävä pelaaja vie potin itselleen.


title: Brag

text: Bragissa korttien arvojärjestykset ja esiintymistiheydet poikkeavat jokseenkin muista pokeripeleistä. Korttien esiintymistiheydet ovat samat kuin seitsemän kortin avopokerissa lähtökorttien muodostamien vetojen esiintymistodennäköisyys.


title: Brag

text: Bragissa kaksinpelin voittoon riittää usein pelkkä korkea hai-kortti. Useaa vastustajaa vastaan kannattaa pelata vain vahvimmat kortit eikä heikoimmat värit ole usein kamalan suuria suosikkeja voittamaan suurta pottia. Suorat kannattaa pelata lähes aina erittäin aggressiivisesti monia vastustajia vastaan.


title: Brag

text: Pelin varianssi eli onnen osuuden heittely ei ole tässä pelissä suuri, sillä kädet ovat usein suuria suosikkeja toisiaan vastaan ja ns. bad beateja ei kärsitä niin paljoa.


title: Hevosensuolisaivartaja

text: Hevosensuolisaivartaja ("Gasterophilus intestinalis") on kiiliäiskärpäsiin kuuluva hevosen loinen ja "Gasterophilus"-suvun yleisin laji. Hevosensuolisaivartaja on Suomessa nykyään melko harvinainen.


title: Hevosensuolisaivartaja

text: Saivartaja munii hevosen etujalkoihin kellanvalkoisia tai keltaisia pitkulaisia munia, jotka tarttuvat karvoihin tiukasti. Munat kuoriutuvat muutaman päivän kuluttua. Kuoriutuneet toukat aiheuttavat jalkojen iholla kutinaa, jota lievittääkseen hevonen nuolee jalkojaan ja saa näin toukat suuhunsa. Suussa toukat kaivautuvat kielen, ikenen ja poskien limakalvoon ja viettävät siellä 3–6 viikkoa. Tämän jälkeen toukat siirtyvät ruuansulatuskanavaan, missä ne elävät 7–10 kuukautta. Kesällä saatu infektio kestää koko talven, sillä saivartaja talvehtii isännässään. Keväällä koteloitumisvalmiit toukat pudottautuvat ulosteen mukana maahan, jossa ne koteloituvat noin kuukaudeksi. Aikuiset kärpäset elävät vain muutaman päivän sillä muiden kiiliäisten tapaan niiden suuosat ovat surkastuneet. Aikuisten kärpästen ainoa tehtävä onkin paritella ja munia.


title: Hevosensuolisaivartaja

text: Saivartajatoukat ärsyttävät suolen seinämää ja niiden aiheuttamien haavaumien tulehtuminen on mahdollista. Suuri määrä toukkia saattaa jopa tukkia suolen ja aiheuttaa isännän kuoleman. Hevosen suolisaivartajan toukat voivat porautua myös ihmisen ihoon. Ne eivät kuitenkaan kykene elämään ihmisessä ja kuolevat pian.


title: Hevosensuolisaivartaja

text: Hevosensuolisaivartajan hoidossa käytetään lääkkeitä, joissa tehoaineena on esimerkiksi moksidektiinia ja pratsikvantelia.


title: Frøydis Arnesen

text: Frøydis Arnesen (s. 26. heinäkuuta 1965 Oslo) on norjalainen kirjailija, joka on kirjoittanut "Villa Morgenstjerne" -kirjasarjan, jonka on julkaissut Schibsted.


title: Englantilainen puolustus

text: Englantilainen puolustus on shakkiavaus, jota kuvaavat siirrot


title: Englantilainen puolustus

text: Usein englantilainen puolustus muuntuu myös englantilaisesta avauksesta siirroilla 1.c4 e6 2.d4 b6.


title: Englantilainen puolustus

text: Valkea rakentaa usein ison sotilaskeskustan pelaamalla e4. Tämän jälkeen musta painostaa valkeaa siirroilla Lb7 ja Lb4 ja joskus jopa pelaamalla Dh4 ja f5. Avauksessa musta rikkoo yleensä perinteisiä avausperiaatteita kehittämällä lähetit ennen ratsuja ja tuomalla kuningattaren aikaisin peliin. Silti avausta näkee joskus yllätysaseena jopa suurmestaritasolla. Useat englantilaiset suurmestarit, kuten Tony Miles, Jon Speelman ja Raymond Keene, käyttivät avausta 1970-luvulla.


title: Englantilainen puolustus

text: Englantilainen puolustus luokitellaan ECO-koodistolla koodille A13.


title: Anna Branting

text: Anna Matilda Charlotta Branting, o.s. Jäderin (19. marraskuuta 1855 – 11. joulukuuta 1950) oli ruotsalainen kirjailija. Hän julkaisi muun muassa useamman romaanin ja käytti toisinaan taiteilijanimeä René.


title: Anna Branting

text: Branting loi myös huomattavan uran toimittajana. Hän oli sosiaalidemokraatti Hjalmar Brantingin puoliso.


title: Landskrona BoIS

text: Landskrona Boll- och Idrottssällskap (Landskrona BoIF) on vuonna 1915 perustettu ruotsalainen jalkapalloseura Landskronasta. Se pelaa tällä hetkellä Ruotsin toiseksi korkeimmalla seuratasolla Superettanissa.Landskrona Boll- och Idrottssällskap perustettiin 7. helmikuuta 1915, kun urheiluseurat "IFK Landskrona" ja "Diana" yhdistyivät. Seura oli yksi ensimmäisen Allsvenskanin 12 joukkueesta vuonna 1924. Ensimmäisessä Allsvenskanin ottelussaan seura voitti IFK Norrköpingin lukemin 1–0 sunnuntaina 3. elokuuta 1924. Landskrona BoIS päättyi sarjassa kuudennelle sijalle ensimmäisenä vuotena ja säilyi Allsvenskanissa vuoteen 1933 asti. Tämän jälkeen se on pelannut Allsvenskanissa useampaan otteeseen. Vuosina 1970–1980 se pelasi kymmenen peräkkäistä kautta pääsarjassa.


title: Landskrona BoIS

text: 1950-luvun lopussa ja 1960-luvun alussa seuralla oli myös jääkiekkojaosto.


title: Nasse

text: Nasse voi tarkoittaa seuraavia:


title: Montehermoso

text: Montehermoso on kaupunki Extremaduran itsehallintoalueella Cáceresin maakunnassa Espanjassa. Vuonna 2015 kaupungissa oli 5 844 asukasta.


title: Midden-Delfland

text: Midden-Delfland on Alankomaissa, Etelä-Hollannin provinssissa sijaitseva kunta. Asukkaita kunnassa on 17 470 (1.2.2008) ja väestötiheys on 368/km². Kunnan pinta-ala on 49,38 neliökilometriä, josta vettä on 1,93 km². Midden-Delflandin pormestari on Arnoud Rodenburg. Kunnan keskuspaikka on Schipluiden, jossa sijaitsee muun muassa kunnantalo.


title: Midden-Delfland

text: Kunta muodostuu seuraavista osista (): Schipluiden, Maasland, Den Hoorn, 't Woudt, Hodenpijl, Ter Lucht ja De Zweth.


title: Midden-Delfland

text: Nykyinen Midden-Delfland syntyi 1. tammikuuta 2004, kun Maaslandin ja Schipluidenin kunnat yhdistyivät.


title: Midden-Delfland

text: Midden-Delflandin naapurikunnat ovat Rijswijk koillisessa, Delft ja Rotterdam idässä, Schiedam kaakossa, Vlaardingen etelässä, Maassluis lännessä ja Westland luoteessa.


title: Midden-Delfland

text: Alankomaalainen poliitikko Agnes van Ardenne on syntynyt Midden-Delflandin kunnan Maaslandissa.


title: Kim Yŏng-il

text: Kim Yŏng-il (, hanja: 金英日 tai 金英逸) (s. 2. toukokuuta 1944) oli Korean demokraattisen kansantasavallan pääministeri vuosina 2007–2010. Ennen valintaansa pääministeriksi hän toimi maa- ja meriliikenneministerinä vuosina 1994–2007.


title: Kim Yŏng-il

text: Hän palveli Korean armeijassa vuosina 1960–1969 ja valmistui Rajinin teknillisessä yliopistossa navigointi-upseeriksi.


title: Kim Yŏng-il

text: Vuonna 2010 harvinaisessa parlamentin istunnossa Kimin tilalle pääministeriksi nimitettiin Choe Yong-rim.


title: Luettelo presidentti Urho Kekkosen ulkomaanmatkoista

text: Tämä on luettelo Suomen presidentin Urho Kekkosen ulkomaanmatkoista. Luettelossa on yksityisiä matkoja.


title: Juho Annala

text: Juho Annala (s. 24. helmikuuta 1984 Lapua) on suomalainen kilpa-autoilija. Annala osallistui kaudella 2008 Long Beachin Champ Car -kilpailuun. Vuonna 2004 hän voitti Formula Ford -sarjassa Pohjoismaiden mestaruuden. Hän on ajanut myös Britannian Formula 3 -sarjassa. Kaudella 2010 Annala osallistui rallin F-Cupiin, ollen loppupisteissä 16.


title: Itäintialainen puolustus

text: Itäintialainen puolustus on shakkiavaus, jota kuvaavat siirrot


title: Itäintialainen puolustus

text: Avaus on hyvin lähellä kuningasintialaista puolustusta ja monet pitävätkin itäintialaista puolustusta sen muunnelmana. Avaukset erottaa toisistaan se, että tässä valkea ei ole siirtänyt vielä c4, ja säilyttää sitä kautta enemmän vaihtoehtoja jatkoa ajatellen. Siirtämällä c4, avaus muuntuisikin kuningasintialaiseksi. Siirrot 3.Rc3 4.e4 taas muuntaisivat avauksen todennäköisesti Pircin puolustukseksi.


title: Itäintialainen puolustus

text: Itäintialainen puolustus ei ole intialainen puolustus, sillä sen omat muunnelmat eivät sisällä valkean siirtoa c4, joka kuuluu normaalisti intialaisiin puolustuksiin. Siksi itäintialainen puolustus voidaan lukea paremminkin puolisuljettuihin peleihin.


title: Itäintialainen puolustus

text: Avaus sijoitetaan ECO-koodistolla koodeille A48–A49.


title: San (kirjain)

text: San (isona kirjaimena Ϻ, pienenä ϻ) on käytöstä pois jäänyt kirjain kreikkalaisessa kirjaimistossa. Sen äännearvo muinaiskreikassa oli mahdollisesti alun perin ja myöhemmin . Aakkostossa se sijaitsi piin ja koppan välissä. San ei ollut käytössä kreikkalaisena numerona.


title: San (kirjain)

text: San on kehittynyt foinikialaisen kirjaimiston kirjaimesta ("sade"). Myöhemmin sanin on kirjaimistossa korvannut kirjain sigma. San oli alun perinkin käytössä pääosin vain niissä paikallisissa kreikkalaisissa kirjaimistoissa, joissa sigmaa ei käytetty. Tällaisia olivat muun muassa Korintin, Korkyran, Sikyonin, Fleiuksen, Akhaian, Aitolian, Eliin, Kreetan, Theran ja Meloksen kirjaimistot.


title: San (kirjain)

text: Epigrafisissa lähteissä sanista esiintyy muun muassa seuraavanlaisia variantteja:


title: Inishmurray

text: Inishmurray on saari Irlannissa, aivan Sligon kreivikunnan rannikolla. Siellä sijaitsi vanha luostari. 1900-luvulla saari autioitui kokonaan, mutta rakennuksia on säilynyt.


title: Inishmurray

text: Inishmurrayn pinta-ala on 0,9 neliökilometriä.


title: Shoo

text:
Shoo (isona kirjaimena Ϸ, pienenä ϸ) on käytöstä pois jäänyt kirjain kreikkalaisessa kirjaimistossa. Se lisättiin kirjaimistoon Aleksanteri Suuren valloitusten jälkeen, jotta muinaista Baktrian kieltä olisi voitu kirjoittaa. Shoo on lausuttu todennäköisesti "š" [ʃ]. Nimi ”shoo” on moderni; kirjaimen alkuperäistä nimeä ei tunneta.
Shoo muistuttaa ulkoasultaan anglosaksista ”þ”-kirjainta (jonka nimi on ”thorn”), joka kuitenkin vastaa äännettä "th".


title: Kerry Katona

text: Kerry Jayne Elizabeth Katona (aik. McFadden; s. 6. syyskuuta 1980 Warrington) on englantilainen laulaja ja televisioesiintyjä. Hän oli yksi Atomic Kittenin alkuperäisjäsenistä vuodesta 1999, mutta hän jätti yhtyeen tammikuussa 2001 tultuaan raskaaksi. Tämän jälkeen hän on esiintynyt televisiossa ja aloittanut soolouran.


title: Kerry Katona

text: Katona avioitui entisen Westlife-laulajan Brian McFaddenin kanssa vuonna 2002. Pariskunnalla on kaksi lasta, Molly ja Lilly Sue. Katona ja McFadden erosivat 2004. Katona on nykyisin aviossa Mark Croftin kanssa. Heillä on yksi yhteinen lapsi, Heidi Elizabeth.


title: Stigma (kirjain)

text: Stigma (isona kirjaimena Ϛ, pienenä ϛ) on kreikkalainen kirjainmerkki, joka on sigman (sen itäisessä muodossa C) ja taun (Τ) ligatuuri. Se esiintyy keskiaikaisissa käsikirjoituksissa, ja oli käytössä kreikkalaisissa numeroissa luvun 6 merkkinä. Tämä on peräisin siitä, että stigma muistuttaa ulkoasultaan loppusigman kaltaiseksi kehittynyttä digammaa, joka oli luvun 6 alkuperäinen merkki.


title: Stigma (kirjain)

text: Stigmaa muodostui digamman korvikkeeksi numeromerkkinä, koska digamma oli muutoinkin jäänyt pois käytöstä jo antiikin aikana, ja oli ollut käytössä enää numeromerkkinä. Stigmaa käytetään kreikassa joskus, erityisesti kirkkotaiteessa, edelleen luvun 6 merkkinä tai järjestysluvun 6. symbolina, mutta yleisimmin tässä käytössä on nykyisin merkintä στʹ (tai ΣΤʹ).


title: Zhuhai

text: Zhuhai (, "Zhūhǎi Shì") on prefektuuritason kaupunki Guangdongin maakunnan eteläosassa Kiinassa Macaon pohjoispuolella. Kaupungin keskusta sijaitsee Helmijoen suistoalueella, linnuntietä noin 100 kilometriä maakunnan pääkaupunki Kantonista etelään. Kaupungin väkiluku on 1,56 miljoonaa (2010) ja pinta-ala 1 688 neliökilometriä (toisen lähteen mukaan 1 724,32 km²).


title: Zhuhai

text: Zhuhai rajoittuu lännessä Jiangmenin, pohjoisessa Foshanin ja Zhongshanin prefektuuritason kaupunkeihin. Eteläpuolella on Macao ja Etelä-Kiinan meri.


title: Zhuhai

text: Zhuhaista tuli 1980-luvulla erityistalousalue. Zhuhai Jinwanin lentoasema (aiemmin nimeltään Zhuhai Sanzaon lentoasema) palvelee kaupunkia ja sen ympäristöä.


title: Zhuhai

text: Kaupungin lähistöllä sijaitsee moottorirata Zhuhai International Circuit, jossa järjestetään muun muassa FIA GT Championship ja A1 Grand Prix -sarjojen osakilpailut.


title: Zhuhai

text: Zhuhain prefektuuritason kaupunki jakautuu hallinnollisesti kolmeen kaupunkipiiriin ja kolmeen erityistalousalueeseen.


title: Edvard Kurko

text: Edvard Eerikinpoika Kurko (17. toukokuuta 1887 Virolahti – 25. syyskuuta 1918 Helsinki) oli vehkalahtelainen punapäällikkö Suomen sisällissodassa. Ammatiltaan hän oli sekatyömies. Hän johti punaisten rintamasotaoikeutta Vehkalahdella tuomiten valkoisia kuolemaan alueellaan ja lähettäen ”lahtareita” myös Kouvolaan ammuttavaksi. Kurko jäi sisällissodan lopussa kiinni ja joutui Suomenlinnan vankileirille. Hänet teloitettiin syyskuussa 1918 Suomenlinnassa.


title: Kaarlo Kurki

text: Kaarlo Kurki (alk. Karl Edvard (Kaarlo Eetu) Limnell, myös Kaarlo Laurila, 4. heinäkuuta 1862 Tampere – 8. helmikuuta 1918 Kemi) oli suomalainen näyttelijä ja teatterinjohtaja, joka vaikutti muun muassa Rovaniemen Työväen Näyttämön johtajana. Näyttelijänä hän käytti aluksi ristimänimeään ja sen jälkeen taiteilijanimeä Kaarlo Laurila, kunnes vaihtoi viralliseksi sukunimekseen Kurki vuonna 1910. Rovaniemen punakaartin päällikkönä toiminut Kurki kuoli valkoisten teloittamana sisällissodan aikana vuonna 1918.


title: Kaarlo Kurki

text: Tampereella syntynyt Limnell työskenteli aluksi paperitehtaalla, kunnes näyttämötaiteesta innostuneena muutti Helsinkiin ja liittyi Ruotsalaiseen Teatteriin vuosiksi 1885–1887. Tämän jälkeen hän perusti oman lyhytaikaiseksi jääneen kiertueteatterin. Se ehti esiintymään Tampereella ja Hämeenlinnassa, mutta näyttelijät siirtyivät nopeasti Kurjen johdolla August Aspegrenin kiertueen matkaan. 1890-luvun alussa Kurki työskenteli aluksi Kansallisteatterin edeltäjässä Suomalaisessa teatterissa. Syksyllä 1891 hän perusti uudelleen oman teatteriseurueen, joka esiintyi alkuvuoden 1892 eri puolilla Itä-Suomea nimellä Kotimainen Teatteri. Ryhmä kuitenkin hajosi seuraavana kesänä Kurjen lähtiessä omille teilleen ja jättäessä ryhmänsä Virolahdelle. Vuodenvaihteen jälkeen seurue kuitenkin kiersi jälleen Länsi-Suomessa.


title: Kaarlo Kurki

text: Syksyllä 1893 hän lähti mukaan näyttelijä Ida Aalbergin suomenkieliseen kiertueteatteriin, joka kuitenkin toimi vain yhden näyttämökauden ajan. Kurki esiintyi Eugène Scriben näytelmässä "Adrienne Lecouvreur", jossa Aalberg oli itse pääroolissa. Seuraavaksi hän tutustui metodistiliikkeeseen, päätyen lopulta Ruotsin metodistilähetyksen työntekijäksi Kiinaan. Marraskuussa 1902 suomalaiset sanomalehdet uutisoivat, että lähetyssaarnaaja Limnell olisi kuollut laivapalossa Kiinan rannikolla paluumatkallaan Eurooppaan, mutta tieto ei kuitenkaan pitänyt paikkaansa.


title: Kaarlo Kurki

text: Vuodesta 1906 lähtien Kurki kiersi Kaarlo Karin johtaman Suomalaisen Teatteriseurueen mukana ja esiintyi sen tilaisuuksissa myös laulajana. Hänen kerrottiin olleen varustettu ”kiitettävillä säveltaiteellisilla luonnonlahjoilla ja vahvalla mehevällä bassoäänellä”.


title: Kaarlo Kurki

text: Myöhemmin Kurki vaikutti Rovaniemellä, jossa hän toimi paikallisen työväenteatterin johtajana. Lokakuussa 1917 Kurki oli perustamassa Rovaniemelle työväen järjestyskaartia yhdessä paikallisen työväenyhdistyksen johtajan Aleksi Tuorilan ja radikaalisosialisti Ville Kallion kanssa. Sisällissodan syttyessä tammikuun lopulla 1918 Kurki toimi Rovaniemen punakaartin johtajana. Kaartilaiset saapuivat Kemiin 30. tammikuuta, jolloin osa miehistä jatkoi Kurjen johdolla Ouluun, tarkoituksenaan hankkia venäläisiltä sotilailta jääneitä aseita. Hän yritti myös agitoida Oulun punakaartia liittymään kapinaan. Seuraavana päivänä Rovaniemen punakaarti palasi Kemiin, josta he suuntasivat junalla kohti Rovaniemeä, aikomuksenaan matkalla vallata myös Tervolaan perustettu valkoisten tukikohta. Huonosti aseistautuneet punaiset joutuivat kuitenkin väijytykseen hieman ennen Tervolaa. Syntyneessä taistelussa sai surmansa 10 punakaartilaista, mutta suurin osa onnistui palaamaan Kemiin. Kurki joutui pian valkoisten vangiksi ja hänet ammuttiin muutaman päivän kuluttua Kemin torilla järjestetyssä näytöstyylisessä teloituksessa.


title: 812 Adele

text: 812 Adele on asteroidivyöhykkeellä sijaitseva S-tyypin asteroidi, jonka löysi Sergei Ivanovitš Beljavski Krimin Simeis-observatoriossa 8. syyskuuta 1915.


title: 812 Adele

text: Adele kuuluu Eunomia-nimiseen asteroidiryhmään. Sen eksentrisyys on 0,167 ja inklinaatio 13,33°. Kiertoaika on 4,33 vuotta. Ennen nimeämistään asteroidi tunnettiin tunnuksella 1915 XV.


title: Esko Ranta

text:
Esko Ranta on suomalainen eläkkeelle jäänyt radiopersoona ja toimittaja. Hän tuli tunnetuksi erityisesti työstään Lapin Radiossa. Hän sai ensimmäisenä henkilönä Lapin Taidetoimikunnan myöntämän Pro Arte Lapponiae -mitalin vuonna 1995. Palkinnon perusteena oli lappilaisen musiikin esille tuominen myös radion kuuntelijoille. Hänen eri puolilla Lappia äänittämiään ja toimittamiaan musiikkidokumentteja on tallella Lapin radion arkistossa kaikkiaan 110. Eläkkeelle jäätyään hän on toiminut myös äänenä useissa toimittamissaan TV-dokumenteissa.
Hänen käsikirjoittamansa ja ohjaamansa dokumenttielokuva Muurmannin rannan viimeisistä suomalaisista esitettiin mm. Sodan arvet -sarjassa kesällä 2008.
Ranta jäi eläkkeelle 2003.


title: Esko Ranta

text: Ranta on aina ollut urheilullinen ja on löytänyt omaksi lajikseen vanhemmalla iällä kilpapyöräilyn, jossa voittikin veteraanien SM-kultaa sekä sijoittui veteraanien maailmanmestaruuskisoissa parhaimmillaan neljänneksi.


title: Durkinin avaus

text: Durkinin avaus on shakkiavaus, jota kuvaa siirto


title: Durkinin avaus

text: Avaus on nimetty yhdysvaltalaisen Robert Durkinin mukaan. Avaus luokitellaan epätavallisiin avauksiin ja ECO-koodistolla koodille A00. Valkean aloitussiirto on kahdestakymmenestä mahdollisesta vasta kuudenneksitoista suosituin, eikä avausta nähdä lainkaan huipputasolla.


title: Durkinin avaus

text: Valkean ensimmäinen siirto vie ratsun laudan laitaan, missä se ei vaikuta keskustaan. Yleensä siirto pelataan tarkoituksena pelata c4 ja lyödä takaisin ratsulla, esimerkiksi jatkossa 1.Ra3 d5 2.c4 dxc4 3.Rxc4. Toinen mahdollisuus on pelata ratsu c2-ruutuun c-sotilaan siirryttyä.


title: Durkinin avaus

text: Avauksesta on nimetty gambiittijatko 1.Ra3 e5 2.Rc4 Rc6 3.e4 f5. Muunnelman nimi on Durkinin gambiitti.


title: Barbaarit (elokuva)

text: Barbaarit ("The Barbarians") on Ruggero Deodaton ohjaama, italialais-amerikkalaista tuotantoa oleva fantasia- ja seikkailuelokuva vuodelta 1987. Elokuva ilmestyi "Conan barbaarin" (1982) inspiroiman barbaarielokuvabuumin lopulla. Elokuva rakentuu lähes yksinomaan barbaareja esittävien veljesten Peter ja David Paulin ympärille. Tästä kertoo jo elokuvan mainoslause: ""Historian valtavimmat lihakset iskevät yhteen!"".


title: Barbaarit (elokuva)

text: "Barbaarit" oli vuonna 1988 ehdolla huonoimpien uusien näyttelijöiden (Peter ja David Paul) sarjassa Razzie-palkinnon saajaksi.


title: Barbaarit (elokuva)

text: Ragnik-heimo, joka vaeltaa ympäriinsä viihdyttäen aina isäntiään saa kulkea vapaasti maailmassa koska heillä on niskassaan merkki, joka osoittaa heidän kuuluvan heimoon. Heillä olevan mystisen jalokiven ansiosta heillä on hallussaan maailman ilo, musiikki ja tarinat. Heimon kuningatar Canary (Bryant) on ottanut orvot kaksosveljekset Kutchekin (Peter Paul) ja Goren (David Paul), samoin kuin orpotytön Karan (La Rue) huostaansa ja ottanut heidät heimon jäseniksi. Paha kuningas Kadar kuitenkin himoitsee ragnikien timanttia. Kadarin armeija hyökkää ragnikien karavaanin kimppuun, hänen armeijansa tappaa suuren osan ragnikeista, vangitsee Canaryn ja tekee Kutchekista ja Goresta orjia. Kertoja kertoo kuinka veljeksistä ei vartu vankeudessa miehiä vaan barbaareja.


title: Barbaarit (elokuva)

text: Kadarin ennustaja China (Bryant) kertoo kuninkaalle että jos hän ei tapa veljeksiä, he voivat aiheuttaa tälle suurta harmia. Kadar on kuitenkin luvannut olla vahingoittamatta poikia joten hän päättä kouluttaa näistä gladiaattoreita jotka tappavat toinen toisensa. Vankeuden myötä pojat erotetaan ja heille kerrotaan että toinen veljeksistä on kuollut. Koko vankeuden ajan heitä ruoskii kypäräpäinen mies joka näin opettaa pojat vihaamaan kaikkia kypäräpäisiä. Aikanaan veljekset kasvavat aikuisiksi miehiksi ja heidän on määrä kohdata toisensa miekkataistelussa. Kutchekille ja Gorelle puetaan kypärät päähän ja he aloittavat taistelun jonka tuoksinassa heidän kypäränsä kuitenkin lentävät pois päästä. He tajuavat olevansa veljeksiä ja pakenevat yhdessä. Canary kuitenkin jää vangiksi.


title: Barbaarit (elokuva)

text: Läheisestä metsästä Kutchek ja Gore löytävät ragnik-heimon rippeet. Heimo ei pääse pois metsästä koska – kuten elokuvan lopussa selviää – yksi heidän vankkureistaan on jumiutunut köynnöksiin ja aina kun yhden köynnöksen katkaisee sen tilalle kasvaa kaksi uutta. Paikalta löytyy myös Ismene-neito jonka ragnikit päättävät hirttää Kutchekin ja Goren kanssa. Hirttäminen ei kuitenkaan onnistu koska veljekset pystyvät katkaisemaan köyden niskalihaksiaan jännittämällä. Tuomitut kykenevät vakuuttamaan ragnikit harmittomuudestaan ja pian barbaariveljekset yhdessä Ismenen kanssa livahtavat Kadarin haaremiin jossa Canaryä pidetään häkissä. Canaryä ei voi vapauttaa koska vartijat heräisivät, mutta Canary kertoo heille että hän on piilottanut timantin suolle, jossa sitä vartioi lohikäärme. Lohikäärmeen voi tappaa ainoastaan pyhillä aseilla jotka löytyvät lähistöltä.


title: Barbaarit (elokuva)

text: Ryhmä lähtee hakemaan pyhiä aseita ja aseistautuneina löytävät pian suon jolla timantin pitäisi olla. China on kuitenkin kapinoinut Kadaria vastaan ja käynyt omien sotureidensa kanssa hakemassa timantin. Veljekset häipyvät paikalta mutta samassa lohikäärme nousee suosta. Ismene kuitenkin houkuttelee lohikäärmeen hyökkäämään itsensä kimppuun ja näin veljekset saavat tilaisuuden viiltää lohikäärmen vatsan auki. Kutchek ja Gore kiipeävät lohikäärmeen sisuksiin josta he löytävät Chinan ja maagisen jalokiven. Veljekset tappavat lohikäärmeen jonka jälkeen he lähtevät pois suolta. Ismene lähtee viemään jalokiveä ragnikeille. Samaan aikaan Kadar armeijoineen on pakottanut Canaryn johdattamaan heidät jalokiven alkuperäiselle kätköpaikalle. Suolla asuvat örkit tappavat monia Kadarin miehistä. Kadar itse saa – nähtyään miten timantti on kadonnut – omituisen kohtauksen jonka aikana hän vahingossa tappaa Canaryn.


title: Barbaarit (elokuva)

text: Kadar tajuaa veljesten olleen paikalla ja lähtee näiden perään. He kohtaavat ahtaassa solassa jossa käyvät rajun taistelun. Taistelussa Kadar haavoittaa sekä Kutchekia että Gorea mutta saa lopulta surmansa. Samaan aikaan ragnikit näkevät jalokiven avulla että Canary on tapettu ja valitsevat Ismenen – joka paljastaakin olevansa heimon kauan sitten adoptoima Kara – uudeksi kuningattarekseen. Lopussa heimo saa lopulta vankkurinsa irti ja lähtee yhdessä Kutchekin ja Goren kanssa vaeltamaan jälleen.


title: Barbaarit (elokuva)

text: Vaikka "Barbaarit" on näennäisen vakava seikkailuelokuva, se on tahattoman koomisuutensa ja kömpelön toteutuksensa vuoksi saanut jonkinasteista kulttimainetta. Yleensä elokuvaan suhtaudutaan siten, että sitä on mahdotonta ottaa vakavasti. Esimerkiksi Elitistin arvostelija Ilja Rautsi mainitsee elokuvan vahvuutena, että "Se on tökerösti tehty, ei kerro mistään, kukaan siinä ei osaa näytellä ja se on itsetarkoituksellisen väkivaltainen, naisvihamielinen kokoelma idioottimaisia kohtauksia töksähtelevästi yhteen leikattuna. Kaiken tämän lisäksi elokuvassa on myös aika lailla miekkoja, kirveitä, verta, lihaksia ja tissejä." "Barbaarit" saikin neljä tähteä viidestä. Kaikista Elitistissä arvostelluista elokuvista on sivustolla saatavilla yhteenveto, ja barbaarielokuvista parhaiten on sijoittunut juuri "Barbaarit".


title: Barbaarit (elokuva)

text: Myös elokuvan erikoistehosteita on pidetty huvittavina, erityisesti loppuvaiheessa esiintyvää lohikäärmettä. Lisäksi elokuvan juonessa on monia epäloogisuuksia, kuten se että metsään jumiutuneet karavaanilaiset eivät älyä rakentaa uutta vaunua tai se, että vaikka Kara ja barbaariveljekset varttuvat elokuvan aikana pikkulapsista aikuisiksi, kukaan muu elokuvassa ei vanhene lainkaan.


title: Barbaarit (elokuva)

text: "Arveluttavien elokuvien ystävät", joka on "arveluttaviksi" kutsumiensa, yleisesti huonoina pidettyjen elokuvien tietokanta, on nostanut "Barbaarit" ensimmäiselle sijalle omassa parhaiden elokuvien listassaan. Sivustolla elokuvan saamien arvostelujen keskiarvo on 4,75.


title: Barbaarit (elokuva)

text: Alla oleva lista näyttelijöistä ei ole täydellinen, vaan siinä on vain kaikkein keskeisimpien roolien esittäjät.Lähde: IMDb


title: Matti Leinonen

text: Matti Uolevi Leinonen (s. 21. maaliskuuta 1940, Mänttä) on suomalainen tieto- ja oppikirjailija sekä tietokirjakriitikko. Hän väitteli västäräkin populaatioekologiasta ja pesimisbiologiasta filosofian tohtoriksi Turun yliopistossa vuonna 1975. Vuodesta 1981 Leinonen on ollut ympäristöekologian dosentti Tampereen yliopistossa. Hänet on valittu Vuoden luennoitsijaksi (1982) ja Vuoden dosentiksi (1998). Leinonen on kirjoittanut kymmenkunta luontoon ja luonnonsuojeluun liittyvää teosta ja myös toimittanut tietokirjoja. Hän on työskennellyt 1980-luvulta alkaen Koulun biologia- ja Koulun maantieto kirjasarjoja kirjoittavissa työryhmissä (Otava). Leinonen on kirjoittanut sanoma- ja aikakauslehtiin yli 800 tietokirjakritiikkiä ja puolen tuhatta muuta artikkelia. Biologian ja maantiedon lehtorina hän kehittänyt peruskoulussa ja lukiossa erityisesti ympäristökasvatusta sekä leirikoulu- ja luontokoulutoimintaa. Kotikaupungissaan Tampereella hän on toiminut monissa ympäristönsuojelun luottamustehtävissä.


title: Maassluis

text: Maassluis on Alankomaissa, Etelä-Hollannin provinssissa sijaitseva kunta ja kaupunki. Asukkaita kunnassa on 32 198 (maaliskuu 2015), ja väestötiheys on 3 744 asukasta neliökilometrillä. Kunnan pinta-ala on 10,11 neliökilometriä, josta vettä on 1,51 km². Maassluisin pormestari on Koos Karssen. Kunnan keskuspaikka on samanniminen, kuin kuntakin.


title: Maassluis

text: Maassluisin naapurikunnat ovat Westland pohjoisessa, Midden-Delfland koillisessa, Vlaardingen idässä, Rozenburg lounaassa ja Rotterdam luoteessa. Kunta sijaitsee Nieuwe Waterweg-kanavan varrella.


title: Maassluis

text: Maassluis perustettiin noin vuonna 1340. Alun perin paikka tunnettiin nimellä Maeslandsluys, ja se oli osa Maeslandia. Kahdeksankymmenvuotisen sodan aikana Sint-Aldegonden lordi Philips of Marnix aloitti puolustusmuurin rakennustyöt. Vuonna 1573 espanjalaiset ottivat Philips of Marnixin vangikseen. Vuotta myöhemmin espanjalaiset kapinallissotajoukot ryöstivät Maeslandsluysin.


title: Maassluis

text: 16. toukokuuta 1614 Maeslandsluys erotettiin Maeslandista ja nimettiin Maassluisiksi. Eron taustalla oli mahdollisesti uskonnolliset syyt: Maassluis oli pääasiassa protestanttinen ja Maasland puolestaan katolinen. Vuonna 1624 puolustusmuuri purettiin suuren kirkon tieltä. Kirkon rakennustyöt aloitettiin vuonna 1629 ja vuonna 1639 se valmistui. Vuonna 1811 Napoleon Bonaparte myönsi Maassluisille kaupunkioikeudet.


title: Maassluis

text: Toisen maailmansodan aikana Maassluisin, kuten myös monien muiden alankomaalaiskaupunkien, työväestö siirrettiin Saksaan työskentelemään sotateollisuuteen.


title: Toby Riddle

text: Toby "Winema" Riddle, alkuperäiseltä nimeltään "Kaitchkona Winema", (1849-1920) oli Modoc-tulkki, joka auttoi amerikkalaisia rauhanneuvotteluissa Modoc-sodassa. Riddle oli sotapäällikö Kintpuashin serkku ja oli naimisissa valkoisen Frank Riddlen kanssa. Sodan jälkeen he asuivat lähellä Klamath-reservaattia. Hänen mukaansa on nimetty monia paikkoja kuten Fremont-Winema Kansallispuisto. Riddle toimi tulkkina Edward Canbyn ja Kintpuashin neuvotteluissa. Hän kuuli intiaanien aikeista surmata Canby neuvottelussa ja varoitti häntä, mutta Canby halusi silti aloittaa neuvottelut ja hän saikin surmansa niissä. Toby Riddle tunnetaan myös nimillä "Kaitchkana" ja "Nanooktowa." Hän sai Yhdysvaltain kongressilta sotilaseläkkeen tunnustuksena sodan ja rauhan ajan työstään.


title: Dunstin avaus

text: Dunstin avaus on shakkiavaus, jota kuvaa siirto


title: Dunstin avaus

text: Avaus on nimetty yhdysvaltalaisen Ted Dunstin mukaan. Avauksen toinen nimi, Heinrichsenin avaus, tulee liettualaisesta Arved Heinrichsenista. Avauksella on myös useita muita nimiä.


title: Dunstin avaus

text: Siirto 1.Rc3 on valkealta täysin pelattava, mutta se on silti vasta kahdeksanneksi suosituin avaussiirto. 1.Rf3 on lähes sata kertaa suositumpi avaussiirto kuin 1.Rc3.


title: Dunstin avaus

text: Ratsunsiirto tukkii c-sotilaan etenemisen, minkä takia valkea pelaa usein sotilaansa ruuduille d3-e4-f4 ja ratsun f3:een.


title: Dunstin avaus

text: Dunstin avaus voi muuntua hyvin useaksi eri avaukseksi:


title: Suomujäkälät

text: Suomujäkälät ("Lichenomphalia") ovat jäkälien tapaan eliöitä, joissa on levä- ja sienikomponentti. Latinalisen jäkälännimen "lichen" jälkeen on lisätty napalakkisieniä kuvaava "omphalina"-johdos. Ryhmä on toisinaan luettu sieniin kuuluvaksi, toisinaan osittain leviin, jolloin heimon nimi on "Lichenes imperfecti" (ns. "epätäydelliset levät").


title: Suomujäkälät

text: Suomujäkälät lienevät suhteellisen globaaleja. Suomessa on tavattu yhtä lajia, vihersuomujäkälää ("Lichenomphalia hudsoniana"), ja sitä esiintyy Ahvenanmaalla sekä Pohjois-Suomessa. Se on harmaanvihreä, lehtimäinen, alapinnalta valkeanharmaa ja löytyy monesti kallionraoista erityisesti sammalilta, lahoavilta putkilokasveilta ja jopa lahopuulta.


title: Boston Charley

text: Boston Charley (1854–1873) oli modoc-soturi, joka otti osaa modoc-sotaan. Hän oli yksi niistä modoceista, jotka surmasivat Edward Canbyn. Lempinimensä Boston hän sai amerikkalaisilta kullankaivajilta, joiden mielestä hänellä oli vaaleampi iho kuin alueen intiaaneilla yleensä. Hän oli mukana amerikkalaisten ja modocien rauhanneuvotteluissa, joissa Edward Canby sai surmansa intiaanien luodeista. Hänet todettiin yhdeksi syyllisistä välikohtaukseen ja hänet hirtettiin yhdessä kolmen muun modocin kanssa Fort Klamathissa 3.10.1873.


title: Itä-Sarajevo

text: Itä-Sarajevo () on kaupunki Bosnia-Hertsegovinan toisessa entiteetissä, Serbitasavallassa sijaiten koko liittovaltion ja sen toisen entiteetin Bosnia-Hertsegovinan federaation pääkaupungin, Sarajevon itäpuolella. Vaikka onkin virallisesti kaupunki, Itä-Sarajevo ei ole kovinkaan kaupungistunut alue. Kaupungissa on noin 65 000 asukasta (2008).


title: Itä-Sarajevo

text: Kaupunki tunnettiin aiemmin nimellä Serbi-Sarajevo (), mutta joutui muuttamaan nimensä Bosnia-Hertsegovinan perustuslakituomioistuimen päätöksellä vuonna 2004.


title: Itä-Sarajevo

text: Sarajevon itäisisistä, serbienemmistöisistä osista vuonna 1993 perustettu Itä-Sarajevo oli vuoteen 2009 Serbitasavallan virallinen pääkaupunki, joksi tuli jo vuodesta 1998 pääkaupunkina käytännössä toiminut Banja Luka.


title: Itä-Sarajevo

text: Itä-Sarajevo käsittää kuusi kuntaa, jotka ovat:Paikallinen jalkapalloseura, Slavija Istočno Sarajevo pelaa Bosnia-Hertsegovinan ykkösliigassa


title: Lucky Luke (animaatiosarja)

text: Lucky Luke on Hanna-Barberan tuottama yhdysvaltalais-ranskalainen animaatiosarja, jonka tekemisessä olivat mukana myös alkuperäisen sarjakuvan ja hahmon luonut Morris sekä Gilberte Goscinny. Sarjaa tuotettiin yhteensä 26 jaksoa, jotka esitettiin Yhdysvalloissa vuosien 1983–1984 aikana.


title: Lucky Luke (animaatiosarja)

text: Sarja on ensimmäinen Lucky Lukesta tehty animaatiosarja ja kaikki sen jaksot perustuvat Morrisin sarjakuviin. Useimpiin jaksoihin on kuitenkin tehty paljon muutoksia ja muun muassa Rantanplan on lisätty mukaan moniin seikkailuihin, joissa hän ei ollut sarjakuvien puolella. Daltonit myös tekevät paljon cameorooleja tarinoissa, joiden sarjakuvaversioissa he eivät esiintyneet lainkaan. Sarjakuvien tapaan, jokainen jakso loppuu Lucky Luken ratsastaessa auringon laskuun.


title: Lucky Luke (animaatiosarja)

text: Lucky Luke on yksinäinen cowboy, joka matkaa pitkin preeriaa uskollisen hevosensa Jolly Jumperin ja lännen tyhmimmän koiran Rantanplanin kanssa. Useimmiten Lucky Luke joutuu jahtaamaan konnamaisia Daltonin Veljeksiä, jotka pakenevat vankilasta yhä uudestaan ja uudestaan. "Luke" tapaa sarjassa myös muita vihollisia ja ystäviä, muun muassa Calamity Jane, Jesse James, Billy the Kid sekä Waldo Bagmintonin ("Arkajalan").


title: Lucky Luke (animaatiosarja)

text:
Englanninkielisissä äänirooleissa:
Suomenkielisissä äänirooleissa:


title: Lucky Luke (animaatiosarja)

text:
Jaksoista "Daltonin muori", "Daltonit lumipyryssä" ja "Daltonit tekevät parannuksen" koostettiin myös puolentoista tunnin elokuva: "Lucky Luke - Daltonin veljekset pakomatkalla".
Sarjan jaksoista koostettu elokuva "Daltonin Veljekset Pakomatkalla" on julkaistu sekä VHS:lle, että DVD:lle.


title: Laser Radial

text: Laser Radial on yhden hengen purjejolla. Sillä on samanlainen runko ja samanlaiset varusteet kuin Laser Standardissa, mutta lyhyempi alamasto ja siten pienempi purjepinta (5,76m²; Laser Standardissa 7,06m²). Pienemmän purjeen ansiosta sillä voivat purjehtia henkilöt jotka ovat liian kevyeitä purjehtimaan Laser Standardilla.


title: Laser Radial

text: Syksyllä 2004 Laser Radial valittiin naisten olympialuokaksi Pekingiin 2008 korvaten E-jollan.


title: Ahsarisar

text: Ahsarisar () eli Æxsærisær () on maalaiskunta ja sen keskuskylä Irafin piirin keskiosassa Pohjois-Ossetia-Alanian tasavallassa Venäjällä. Ahsarisar sijaitsee piirikeskuksen, Tšikolan, eteläpuolella. Lisäksi sen naapurina on pohjoisessa Haznidonin kylä. Kuntaan kuuluu myös Kalux-niminen kylä, joka sijaitsee keskuskylän eteläpuolella.


title: Mehiläistäit

text: Mehiläistäit ("Braulidae") on 8 lajia käsittävä heimo pieniä, litteitä ja täysin siivettömiä kärpäsiä. Lajeista tärkein lienee mehiläispesissä elävä "Braula coeca".


title: Mehiläistäit

text: Mehiläistäit ovat vain vajaan kahden millimetrin pituisia vaaleanruskeita kärpäsiä. Monista muista loisina elävistä kärpäsistä poiketen niillä ei ole siipiä missään elämänsä vaiheessa. Kaikki heimon lajit elävät "Apis"-suvun mehiläisten pesissä. Aikuinen kärpänen kiinnittyy mehiläiseen eturaajojensa avulla ja varastaa ravinnokseen mehiläisen syömää ruokaa sen suun ympäriltä. Käytännössä kärpänen vain matkustaa mehiläisen mukana, eikä se vahingoita isäntäänsä millään tavalla. Jos mehiläistäitä on yhdessä mehiläisessä monta, mehiläinen saattaa kuitenkin kärsiä ravinnonpuutteesta. Toukat kaivavat käytäviä mehiläispesän kennostoon. Ne syövät hunajaa ja siitepölyä.


title: Mehiläistäit

text: Käsitykset täiden haitallisuudesta mehiläispesässä vaihtelevat, mutta niiden ei katsota muodostavan merkittävää haittaa yhdyskunnille. Mehiläistäit ovat harvinaistuneet varroapunkkiin kohdistettujen myrkytysten myötä.


title: Yhdysvaltain 5. laivasto

text: Yhdysvaltain 5. laivasto () on USCENTCOMin alainen merivoimien yksikkö, jonka toiminta-aluetta ovat Persianlahti, Punainenmeri ja Arabianmeri.


title: Yhdysvaltain 5. laivasto

text: Numeroidut laivastot perustettiin 15. maaliskuuta 1943, jolloin Tyynenmeren laivasto jaettiin eteläisestä Tyynestämerestä vastaavaan 3. laivastoon ja keski-Tyynenmeren alueen 5. laivastoon. Keskisen Tyynenmeren operaatioiden alkaessa kesällä 1943 komentajaksi tuli vara-amiraali Raymond Spruance. Eteläisen Tyynenmeren operaatioiden laantuessa 3. ja 5. laivasto sulautettiin yhdeksi organisaatioksi, josta käytettiin eri nimiä riippuen siitä komensiko sitä Spruance vai 3. laivaston komentaja vara-amiraali William F. Halsey. Toisen amiraalin komentaessa laivastoa toinen oli maalla suunnittelemassa tulevia operaatioita.


title: Yhdysvaltain 5. laivasto

text: 5. laivaston merkittävimmät operaatiot olivat Okinawan valtaus, Mariaanien operaatio, Filippiinienmeren taistelu ja Iwo Jiman operaatiot. 26. maaliskuuta 1945 7. laivasto otti haltuunsa 5. laivaston kaluston ja vastuualueen. Spruance jätti komentajan asemansa 8. marraskuuta 1945. Laivasto lakkautettiin tammikuussa 1947.


title: Yhdysvaltain 5. laivasto

text: Ennen ensimmäistä Persianlahden sotaa 1990–1991 Persianlahden alue oli USCENTCOMin Lähi-idän komentajan vastuulla (COMMIDEASTFOR). Sotaa varten Japanissa sijaitsevan 7. laivaston vastuualuetta laajennettiin käsittämään myös Persianlahti. Heinäkuussa 1995 päätettiin perustaa USCENTCOMin alaisuuteen oma laivasto-osasto ja 5. laivasto aktivoitiin täyttämään tämä tehtävä. Sen päämajaksi tuli Manama Bahrainissa.


title: Yhdysvaltain 5. laivasto

text: Alussa 5. laivaston vahvuuteen kuului lentotukialusryhmä ja maihinnousualusryhmä, pinta-aluksia, sukellusveneitä ja partiokoneita. Sen vahvuus oli suurimmillaan 2003, jolloin 5. laivastoon kuului viisi lentotukialusryhmää, kuusi maihinnousualusta ja niiden ilmaelementit ja 30 Kuninkaallisen laivaston alusta.


title: Tsrau

text: Tsrau ( ja ) on kylä Alagirin piirin pohjoisosassa Pohjois-Ossetia-Alaniassa Venäjällä. Se sijaitsee aivan piirin hallinnollisen keskuksen, Alagirin kaupungin, länsipuolella.


title: Desprezin avaus

text: Desprezin avaus on shakkiavaus, jota kuvaa siirto


title: Desprezin avaus

text: Avaus on nimetty ranskalaisen Marcel Desprezin mukaan. Avauksen toinen nimi, Kadasin avaus, on annettu unkarilaisen Gabor Kadasin mukaan. Avaus sijoitetaan ECO-koodistolla koodille A00. Avaus on kaikkein harvinaisin valkean avauksista yhdessä Waren avauksen kanssa.


title: Desprezin avaus

text: Valkean ensimmäinen siirto ei ota otetta keskustasta eikä auta kehittämään upseereita, sillä tornin on vaikea liikkua h3:n kautta. Siirto on kuitenkin oikeutettu, jos musta pelaa siirron g6. Silloin eteneminen h5 on vahva siirto. Mustalle pelattavia siirtoja ovat lähes kaikki mahdolliset, kuten c5, d5, e5, Rc6 ja Rf6.


title: Barbarian Brothers

text: Barbarian Brothers ("barbaariveljekset") oli toiminta- ja komediaelokuvissa esiintynyt yhdysvaltalainen ryhmä, johon kuuluivat kaksoisveljekset Peter Paul ja David Paul. Kaksikko oli kuuluisa lähinnä 1980-luvulla ja sai mainetta erittäin lihaksikkaina kehonrakentajina jotka yleensä esittivät elokuvissa kaksosia, mutta ovat edelleen aktiivisia ja esiintyivät samassa elokuvassa viimeksi vuonna 2005. David Paul esiintyy nykyään pääosin kehonrakennusaiheisissa lehdissä, kun taas Peter Paul työskentelee aktiivisemmin televisio-ohjelmien parissa.Lisäksi Barbarian Brothers esiintyi "Ritari Ässä" -TV-sarjassa jaksossa "Knight of the Drones" 30. syyskuuta 1984


title: Dzuaryqæu

text: Dzuaryqæu (, ) on kylä Alagirin piirin koillisosassa Pohjois-Ossetia-Alaniassa Venäjällä. Dzuaryqæu sijaitsee aivan Gorætgæronin piirin vastaisella rajalla, piirin hallinnollisesta keskuksesta, Alagirin kaupungista, itään. Sen naapureina on lännessä Xætældonin kylä ja idässä Majræmadagin kylä.


title: Baselin hiippakunta

text: Baselin hiippakunta tarkoittaa joko nykyistä Baselin katolista hiippakuntaa ( ) tai historiallista Baselin hiippakuntaa (), jota hallitsi Baselin ruhtinaspiispa ( vuosina 999–1802.


title: Baselin hiippakunta

text: Baselin ruhtinaspiispan hallitsemaan hiippakuntaan kuului alueita nykyisistä Sveitsistä ja Ranskasta.


title: Baselin hiippakunta

text: Vuonna 1528 Baselin kaupunki kääntyi reformoiduksi ja ruhtinaspiispa siirsi piispanistuimen Porrentruyhin. Hiippakunta säilytti silti vanhan nimensä. Vuonna 1828 piispanistuin siirtyi Solothurniin.


title: Hataldon

text: Hataldon () eli Xætældon () ja on kylä Alagirin piirin koillisosassa Pohjois-Ossetia-Alaniassa Venäjällä. Xætældon sijaitsee Ardonin piirin rajan tuntumassa, piirin hallinnollisesta keskuksesta, Alagirin kaupungista, itään. Sen naapureina on lännessä Suadagin kylä ja idässä Dzuarikaun kylä.


title: Elia Millosevich

text: Elia Filippo Francesco Giuseppe Maria Millosevich (5. syyskuuta 1848 Venetsia – 5. joulukuuta 1919 Rooma) oli italialainen tähtitieteilijä. Hän oli itseoppinut, mutta hänet tunnettiin taitavana matemaatikkona. Hän oli tunnettu pikkuplaneettojen ratojen laskemisesta. Millosevich sai kansainvälisestikin mainetta laskiessaan Eros asteroidin radan. Hän löysi alkuvuodesta 1891 asteroidit 303 Josephina, 12. helmikuuta ja 306 Unitas, 1. maaliskuuta.


title: Elia Millosevich

text: Hänen isänsä Philip, oli merikapteeni, mutta hän kuoli vuonna 1865 ja ilmeisesti tästä johtuen Elia joutui jättämään koulunsa kesken. Hän kuitenkin jatkoi itsenäisesti opintojaan ja vaikka hänellä ei ollut tutkintotodistusta hän pääsi maaliskuussa 1872 suorittamaan kokeen tutkinnosta Padovan yliopistoon jossa sai sen suoritettua ensimmäisellä kerralla. Samana vuonna hän meni naimisiin Vittoria Fantonin kanssa. He saivat kolme lasta yhdessä; Filippo, syntynyt 1873, Federico vuonna 1875 ja Emma vuonna 1878.


title: Elia Millosevich

text: Millosevich julkaisi elämänsä aikana useita teoksia ja sai työstään palkintojakin. Hänen mukaansa on myös nimetty vuonna 1998 löydetty asteroidi, (69961) Milosevich. Sen löysivät Piero Sicoli ja Francesco Manca Sormanon Astronomisessa Observatoriossa.


title: Mother 3

text: Mother 3 on japanilainen roolipeli, joka julkaistiin Game Boy Advance-käsikonsolille vuonna 2006. Sen kehittivät HAL Laboratory ja Brownie Brown ja Nintendo julkaisi sen 4. huhtikuuta 2006 Japanin markkinoille. Pelin, joka muodostaa "Mother"-pelisarjan kolmannen ja viimeisen osan, ohjasi Nobuyuki Inoue ja sen käsikirjoitti sarjan luoja Shigesato Itoi. Juoni seuraa Lucasin, nuoren pojan jolla on psionisia voimia, ja hänen liittolaistensa yritystä torjua mystisen hyökkäävän armeijan mahti, joka uhkaa turmella maailman.


title: Mother 3

text: Pelin ilmestymisestä kerrottiin kesäkuussa 2003 tulleessa Mother 1+2 televisiomainoksessa, mutta kehittämisen yksityiskohdat pidettiin salassa. Ennen pelin julkaisua Mother 3 oli Famitsun, japanilaisen pelilehden halutuimpien pelien kärkilistoilla.


title: Mother 3

text: Mother-sarjan luojan Shigesato Itoin mukaan pelillä ei tule olemaan jatko-osaa.


title: Mother 3

text: Pelistä on tehty englanninkielinen fanikäännös. Käännös toimii vain emulaattoreissa, eikä sitä ole saatavana alkuperäiselle pelimoduulille. Pelin päähenkilö Lucas esiintyy pelattavana hahmona "Super Smash Bros. Brawl" -pelissä, sekä Super Smash Bros. for Nintendo 3DS & Wii U pelissä.


title: Filippiinien lippu

text: Filippiinien lippu on Filippiinien kansallistunnus vaakunan, moton ja kansallislaulun ohella. Se on otettu käyttöön 16. elokuuta 1997. Lipun mittasuhteet ovat 1:2. Lipun suunnitteli Filippinien ensimmäinen presidentti Emilio Aguinaldo.


title: Filippiinien lippu

text: Lippu on jaettu kahteen yhtäsuureen vaakaraitaan, joista ylempi on sininen ja alempi punainen. Tangon puoleisessa reunassa on valkoinen tasasivuinen kolmio. Kolmion sisään on kuvattu keltainen, kahdeksan säteinen aurinko ja kolme keltaista viisisakaraista tähteä. Lipun sininen raita symboloi kunniaa ja patriotismia, punainen raita rohkeutta, valkoinen kolmio rauhaa ja puhtautta, tähdet maan kolmea pääaluetta (Luzon, Visayas, Mindanao) ja aurinko vapautta sekä kahdeksaa Espanjaa vastaan taistellutta maakuntaa (Batangas, Bulacan, Cavite, Laguna, Manila, Nueva Ecija, Pampanga ja Tarlac). Filippiinien ollessa sodassa lippu käännetään siten, että punainen raita on ylinnä. Tätä ei esiinny missään muussa maailman lipussa.


title: (29075) 1950 DA

text: (29075) 1950 DA on yli kilometrin kokoinen maan lähelle tuleva asteroidi. Sillä on korkein tunnettu riski impaktiin eli Maahan kohdistuvaan törmäykseen. Mahdollisesta vaarasta huolimatta törmäys on epätodennäköinen; eri tutkijat ovat arvioineet riskiksi noin 0–0,33 %. Ilman ratamuutoksia asteroidi tulisi lähelle Maata 16. maaliskuuta 2880.


title: (29075) 1950 DA

text: Alun perin 1950 DA:n havaitsi Carl A. Wirtanen 23. helmikuuta 1950. Se löydettiin uudelleen vuonna 2000.


title: (29075) 1950 DA

text: Törmäyksen sattuessa 1950 DA saisi aikaan suunnattoman kraatterin. Ilmakehään jäävä pöly saattaisi peittää Auringon varsin pitkäksi aikaa, kenties jopa vuosiksi.


title: Suadag

text: Suadag ( ja ) on kylä Alagirin piirin pohjoisosassa Pohjois-Ossetia-Alaniassa Venäjällä. Suadagin naapureina on lännessä piirin pääkaupunki Alagir ja idässä Hataldonin kylä.


title: Majræmadag

text: Majræmadag (, ) on kylä Alagirin piirin koillisosassa Pohjois-Ossetia-Alaniassa Venäjällä. Majræmadag sijaitsee aivan Gorætgæronin piirin vastaisella rajalla, piirin hallinnollisesta keskuksesta, Alagirin kaupungista, itään. Sen naapurina on lännessä Dzuaryqæun kylä.


title: Damianon puolustus

text: Damianon puolustus on shakkiavaus, jota kuvaavat siirrot


title: Damianon puolustus

text: Avaus on nimetty Pedro Damianon mukaan. Damiano tosin sanoi mustan toisen siirron olevan huono ja suositteli sen sijaan siirtoa 3...Rc6. Avaus sijoitetaan ECO-koodistolla koodille C40.


title: Damianon puolustus

text: Mustan toinen siirto heikentää kuningasasemaa, ja suojelee e-sotilaan vain näennäisesti. Musta nimittäin saa sotilaan joka tapauksessa takaisin pelaamalla De7.


title: Damianon puolustus

text: Valkealle hyviä jatkoja ovat 3.d4 ja 3.Lc4, mutta kaikkein paras on 3.Rxe5.


title: Damianon puolustus

text: Mustan oikea jatko on 3...De7 ja 4.Rf3 Dxe4+ 5.Le2 ja valkealla on kehitysetu ja uhkaukset Rc3 ja 0-0, Te1 paljastusuhkauksin.


title: Damianon puolustus

text: Avauksen kuuluisin peli käytiin Emmanuel Schiffersin ja Mihail Tsigorinin välillä. Pelissä Tsigorin menetti ensin kuningattarensa, mutta sai pelin tasoihin sommitelmalla. Jatkossa hän olisi vielä voittanut pelin, mutta ei huomannut voittavaa sommitelmaa.


title: (89959) 2002 NT7

text: (89959) 2002 NT on LINEAR-projektin heinäkuussa 2002 havaitsema Maan lähelle tuleva asteroidi. Tutkijat ilmoittivat 1. helmikuuta 2019 sattuvan törmäyksen olevan mahdollinen, joskin äärimmäisen epätodennäköinen. Minimaaliseen uhkaan kuitenkin vaikuttavat asteroidin tiellä olevat ratamuutokset.


title: Lesken

text: Lesken ( ja ) on kylä Irafin piirissä Pohjois-Ossetia-Alanian tasavallassa Venäjällä. Lesken sijaitsee aivan piirin pohjoisimmassa osassa Kabardino-Balkarian tasavallan vastaisella rajalla, piirikeskuksesta, Tšikolasta, luoteeseen. Leskenin naapurina etelässä on Toldzgunin kylä.


title: Toldzgun

text: Toldzgun ( ja ) on kylä Irafin piirissä Pohjois-Ossetia-Alanian tasavallassa Venäjällä. Toldzgun sijaitsee piirin pohjoisosassa lähellä Kabardi-Balkarian tasavallan vastaista rajaa, piirikeskuksesta, Tšikolasta, länteen. Toldzgunin naapurina pohjoisessa on Leskenin kylä ja idässä Haznidonin kylä.


title: Nikola Grbić

text: Nikola Grbić (s. 6. syyskuuta 1973) on serbialainen lentopalloilija ja lentopallovalmentaja. Hän on voittanut urallaan muun muassa olympiakultaa vuonna 2000 Jugoslavian maajoukkueessa. Lisäksi hän on saavuttanut useita muita arvostettuja voittoja kuten Italian mestaruuden. Hänet on valittu kolme kertaa Euroopan parhaaksi passariksi vuosina 2001, 2003 ja 2005 sekä kerran maailman parhaaksi passariksi vuonna 2003.


title: Nikola Grbić

text: Pelaajauransa jälkeen Grbić on toiminut valmentajana. Vuodesta 2015 hän on ollut Serbian miesten maajoukkueen päävalmentaja ja saavuttanut tässä tehtävässä maailmanliigassa kultaa ja hopeaa sekä EM-kilpailuissa pronssia. Hän valmentaa myös Italian liigassa pelaavaa Blu Volley Veronaa.


title: Nikola Grbić

text: Nikola Grbić on huippulentopalloilija Vladimir Grbićin pikkuveli. Veljekset voittivat yhdessä olympiakultaa vuonna 2000.


title: Vladimir Grbić

text: Vladimir Grbić (s. 14. joulukuuta 1970) on entinen serbialainen lentopalloilija, joka nimitettiin lentopallon Hall of Fame -galleriaan vuonna huhtikuussa 2011. Hän edusti urallaan Jugoslaviaa ja voitti Jugoslavian maajoukkueessa olympiakultaa vuonna 2000 ja olympiapronssia 1996.


title: Vladimir Grbić

text: Hänen nuorempi veljensä on Nikola Grbić. Veljekset pelasivat yhdessä sekä Jugoslavian että Serbia ja Montenegron A-maajoukkueessa. Vladimir Grbić tunnetaan etenkin Sydneyn olympiafinaalin suorituksestaan. Ottelussa hän syöksyi yli mainostaulujen hakemaan palloa, jonka jälkeen hän palasi kentälle ja torjui vastustajan hyökkäyksen yksin. Suoritus on nimetty kaikkien aikojen lentopallosuoritukseksi. Muita Gribicin saavutuksia on muun muassa kolme CEV-Cupin voittoa, Italian mestaruus sekä kaksi Italian Cup-mestaruutta. Lisäksi on voittanut kerran Euroopan Supercupin sekä Cup-voittajien cupin mestaruuden.


title: Vladimir Grbić

text: Jugoslavian olympiakomitea valitsi Grbicin maan parhaimmaksi urheilijaksi vuosina 1996 ja 2000. Uransa jälkeen Gribic on vaikuttanut erilaisissa urheiluelimissä, kuten Jugoslavian olympiakomiteassa ja kansainvälisessä lentopalloliitossa. http://www.cev.lu/mmp/online/website/news/news_online/755/4400/19670_EN.html


title: Hugh McCutcheon

text: Hugh McCutcheon on uusiseelantilainen lentopallovalmentaja. Hän valmensi Yhdysvaltain miesten maajoukkuetta vuosina 2005–2008 sekä naisten maajoukkuetta vuosina 2009–2012. Ennen Yhdysvaltojen maajoukkueita hän valmensi muun muassa Hotvolley Wienia sekä Yhdysvaltojen yliopistosarjassa.


title: Hugh McCutcheon

text: Ennen vuoden 2008 kesäolympialaisten alkua McCutcheonia kohtasi suuri traaginen tapaturma, kun hänen appivanhempansa joutuivat puukotuksen kohteeksi Pekingissä. Hänen vaimonsa isä kuoli saamiinsa vammoihin, ja äiti oli kriittisessä tilassa mutta selvisi. McCutcheon teki paluun olympiaturnauksessa joukkueen peräsimeen kolme ottelun jälkeen. Traagisesta tapahtumasta oli kulunut viikko. Lopulta Yhdysvallat eteni olympiakultaan asti, ja omisti voiton McChutcheonin appivanhemmille. USA:n joukkue kunnioitti Bachmanin muistoa pelaamalla erikoisvalmisteisissa lentopallotossuissa. Niitä koristivat nimikirjaimet TB ja BB. TB tarkoittaa Todd Bachmania ja BB Barbara Bachmania.


title: Waren puolustus

text: Waren puolustus on shakkiavaus, jota kuvaavat siirrot


title: Waren puolustus

text: Avaus on nimetty yhdysvaltalaisen Preston Waren mukaan. Ware käytti avausta yhdessätoista dokumentoidussa turnauspelissä. Hän voitti neljä peliä ja hävisi seitsemän. Avauksen toinen nimi on Corn Stalk tai Corn Stalk -puolustus.


title: Waren puolustus

text: Mustan siirto ei auta kehityksessä eikä ota keskustaa haltuun, minkä takia avaus ei ole suosittu, eikä sitä näe huipputasolla. Siirto onkin yksi harvinaisimmista vastauksista valkean aloitussiirtoon.


title: Waren puolustus

text: Waren puolustus luokitellaan ECO-koodistolla koodille B00.


title: Matti Hatava

text: Matti Juhani Hatava (s. 10. maaliskuuta 1981 Lappeenranta) on suomalainen jousiampuja. Hän edustaa Tampereen Jousiampujat -seuraa.


title: Matti Hatava

text: Hatava sijoittui kahdeksanneksi junioreiden MM-kilpailuissa 1998, mutta lopetti aktiiviuransa vuonna 2002. Vuonna 2007 Hatava palasi kilpakentille ja kesäkuussa 2008 hän saavutti paikan Pekingin olympialaisiin sijoittumalla toiseksi karsintakilpailussa Boéssa Ranskassa. Hänet valittiin siten Suomen kisajoukkueeseen henkilökohtaiseen kilpailuun. Vuonna 2010 Hatava voitti EM-pronssia Suomen joukkueessa yhdessä Antti Mansukosken ja Antti Tekoniemen kanssa Italian Rovertossa käydyissä tauluammunnan Euroopan-mestaruuskisoissa.


title: Hatohobei

text: Hatohobei on eteläisin Palaun kuudestatoista osavaltiosta. Siihen kuuluvat Tobin saari ja asumaton Helen Reef -atolli. Osavaltion pinta-ala on 3 neliökilometriä ja siellä on 25 asukasta (vuonna 2015).


title: Hatohobei

text: Osavaltion väkiluku on vaihdellut: vuonna 1980 siellä oli vielä 74 asukasta. Osavaltion viralliset kielet ovat tobi, englanti ja sonsorol.


title: Jonathan Goulet

text: Jonathan Goulet (s. 13. heinäkuuta 1979, Victoriaville, Quebec, Kanada) on kanadanranskalainen vapaaottelija (MMA), joka kuuluu tällä hetkellä Ultimate Fighting Championship organisaatioon, jossa hän ottelee välisarjassa. Goulet on 183 senttimetriä pitkä ja 77 kiloa painava.


title: Lothringenin herttuakunta

text: Lothringenin herttuakunta oli Pyhän saksalais-roomalaisen keisarikunnan herttuakunta vuoteen 1766 asti. Se sijaitsi Lothringenissa, joka nykyään on osa Ranskaa.


title: Lothringenin herttuakunta

text: Lothringen oli alun perin osa Lotharingian kuningaskuntaa, joka syntyi vuonna 843, kun karolingien keisarikunta jaettiin kolmeen osaan Ludvig Hurskaan poikien kesken. Lothringen nimettiin uuden hallitsijan Lothar I:n mukaan. Lotharingia hävisi kartalta vuonna 870, kun se jaettiin kuningas Lothar II:n kuoleman jälkeen Meerssenin sopimuksella. 900-luvun alussa perustettiin Lothringenin herttuakunta, joka jaettiin kahtia 959 Ylä- ja Ala-Lothringenin herttuakunniksi. Ala-Lothringen lakkautettiin vuonna 1190, ja Ylä-Lothringenia ruvettiin kutsumaan yksinkertaisesti Lothringeniksi. Lothringenin herttuakuntaa hallitsi vuosina 1048–1431 Châtenois-suku ja vuosina 1473–1738 sen haara, Lothringen-suku.


title: Lothringenin herttuakunta

text: Lothringenin herttuakunta oli alusta alkaen kiistakapula Ranskan ja Saksan välillä, mutta lopulta siitä tuli sadoiksi vuosiksi osa Pyhää saksalais-roomalaista keisarikuntaa. Ranska miehitti herttuakuntaa vuosina 1635–1648, 1670–1697 ja uudestaan Espanjan perimyssodan aikana. Puolan perimyssodan jälkeen Lothringenin hallitsijaksi tuli vuonna 1738 suurvaltojen sopimuksella entinen Puolan kuningas Stanisław Leszczyński, sillä Lothringen-suvun viimeinen herttua Frans III Stefan oli siirtynyt Itävallan Habsburgien perilliseksi. Leszczyńskin kuoltua vuonna 1766 herttuakunta liitettiin Ranskaan.


title: Kayangel

text: Kayangel ("Ngcheangel") on Palaun pohjoisin osavaltio 24 kilometriä Kororista pohjoiseen. Sen pinta-ala on 3 neliökilometriä ja siellä on 54 asukasta (vuonna 2015). Osavaltion väkiluku on ollut laskussa: vuonna 2005 siellä oli vielä 188 asukasta.


title: Kayangel

text: Osavaltioon kuuluu kolme atollia: Kayangel, Ngaruangel ja Velasco Reef. Väestö asuu Kayangelissa viidessä kylässä, jotka ovat Orukei, Dilong, Doko, Olkang ja Dimes.


title: Julie Hagerty

text: Julie Hagerty (s. 15. kesäkuuta 1955 Cincinnati) on yhdysvaltalainen näyttelijä. Hän on esiintynyt muun muassa tunnetussa komediaelokuvassa "Hei, me lennetään!" (1980) sekä sen jatko-osassa "Hei, taas me lennetään" (1982).


title: Julie Hagerty

text: Hagertyllä on ollut lukuisia rooleja vielä myöhempinä vuosikymmeninä. Esimerkkinä tästä on osa "She's the Manissa" (2006).


title: Suzu

text: Suzu () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin pohjoisosassa Noton niemimaan pohjoiskärjessä. Japaninmeri ympäröi kaupunkia kolmelta puolelta. Suzussa on 14 982 asukasta (vuonna 2017) ja sen pinta-ala on 247,20 neliökilometriä.


title: Suzu

text: Suzun kaupunki perustettiin vuonna 1954 yhdeksän kunnan kuntaliitoksen myötä. Silloin siellä oli vielä noin 38 000 asukasta.


title: Suzu

text: Suzulla on kolme ystävyyskaupunkia Japanissa ja yksi ulkomailla:


title: Carly Parker

text: Carly Parker (oik. Lauren Nielsen, s. 31. toukokuuta 1984 West Palm Beach, Florida, Yhdysvallat) on yhdysvaltalainen uransa lopettanut pornonäyttelijä.


title: Carly Parker

text: Parker syntyi Floridassa ja high schoolin jälkeen hän opiskeli muutaman vuoden ajan Floridan valtionyliopistossa ennen siirtymistään aikuisviihdealalle. Samaan aikaan Parker kuitenkin jatkoi opiskeluaan collegessa, josta hän valmistui vuonna 2006. Valmistumisensa jälkeen Parker muutti Kaliforniaan jatkaakseen uraansa pornoelokuvien parissa, joissa hän on esiintynyt yli 100 tuotannossa.


title: Carly Parker

text: Parker on agnostikko.


title: Sellaista elämä on (albumi)

text:
Sellaista elämä on on Juha Vainion albumi, joka julkaistiin vuonna 1983. Se on Vainion kuudes varsinainen studioalbumi, ja sen tunnetuimpiin kappaleisiin kuuluvat ”Sellaista elämä on”, ”Vanhojapoikia viiksekkäitä” ja ”Ei ole Kööpenhamina kuin ennen”.
Levyllä esiintyneet muusikot
Muut


title: Käyn ahon laitaa

text: Käyn ahon laitaa voi viitata seuraaviin:


title: Piano-paviljonki

text: Piano-paviljonki on kulttuurikahvila Lahdessa Vesijärven rannalla Sibeliustalon läheisyydessä. Kesäkuussa 2008 valmistuneen rakennuksen on suunnitellut arkkitehti Gert Wingårdh.


title: Piano-paviljonki

text: Piano-paviljonki on osa puuarkkitehtuuripuistoa, jonka teemana on Spirit of Nature -puuarkkitehtuuripalkinnon palkinnonsaajat. Ensimmäinen Spirit of Nature -palkittu, vuoden 2000 palkinnonsaaja italialainen arkkitehti Renzo Piano, ei itse ehtinyt rakennuksen pääsuunnittelijaksi, joten paviljongin suunnitteli Wingårdh, joka oli vuonna 2000 tuomariston jäsen.


title: Piano-paviljonki

text: Puu on paviljongin keskeinen materiaali. Rakennuksen erikoisuutena on pääkannattajana toimiva liimapuurakenteinen bumerangipalkki, joka on pituusleikkaukseltaan ylöspäin taipuvan bumerangin muotoinen. Yhdessä bumerangipalkki ja liimapuupilarit muodostavat kehärakenteen, jonka jänneväli on noin kahdeksan metriä. Vesikattoa kannattelevat sekundääripalkit ovat kertopuuta. Paviljongin 200 neliömetrin terassi on rakennettu poikkeuksellisesti paperiteollisuuden jätteestä jalostetusta puu-muovi-komposiitista. Järven puolella rakennuksessa on kattolippa, joka on rakennettu sorvatuista haapariu’uista. Paviljongin saarnipuiset kalusteet on suunnitellut muotoilija Tapio Anttila.


title: Piano-paviljonki

text: Julkisivun lasielementit ovat kolminkertaista argontäytteistä selektiivilasia. Lasielementit painavat peräti 600 kiloa.


title: Piano-paviljonki

text: Paviljonki on perustettu peruskallioon ulottuvien poraputkipaalujen varaan. Rakennuksen kohdalla kallio on kahdeksan metrin syvyydessä.


title: Atlético Petróleos do Huambo

text: Atlético Petróleos do Huambo on angolalainen jalkapalloseura, jonka kotikaupunki on Huambo. Seura pelaa kotiottelunsa Éstadio da Ferrovialla, jolle mahtuu 17 000 katsojaa. Huambon sarja on Girabola, joka on Angolan korkein sarjataso. Tällä hetkellä seuran valmentajana toimii Alberto Cardeau ja puheenjohtajana José Sobrino.


title: East Rutherford

text: East Rutherford on hallintoalue ("borough") Bergenin piirikunnassa, New Jerseyn osavaltiossa Yhdysvalloissa. Vuoden 2000 väestönlaskun mukaan piirikunnassa oli 8 716 asukasta. Se on New Yorkin esikaupunkialue.


title: East Rutherford

text: East Rutherfordissa sijaitsee MetLife Sports Complex, johon kuuluu Izod Center, MetLife Stadium ja Meadowlands Racetrack. Izod Center on NBA:ssa pelaavan New Jersey Netsin nykyinen ja NHL:ssä pelaavan New Jersey Devilsin entinen kotiareena. MetLife Stadiumilla kotiottelunsa pelaavat NFL-joukkueet New York Giants ja New York Jets. Meadowlands Racetrack on hevosurheilurata jossa järjestetään sekä ravi- että laukkaurheilukilpailuja.


title: Chris Leben

text: Chris ”The Crippler” Leben (s. 21. heinäkuuta 1980 Portland, Oregon) on yhdysvaltalainen uransa lopettanut vapaaottelija. Hän otteli muun muassa Ultimate Fighting Championshipissa, jossa hän otteli keskisarjalaisena. Lebenin pituus on 180 cm ja paino 84 kg.


title: Chris Leben

text: Leben voitti ensimmäiset yhdeksän otteluaan, joista neljä tuli tyrmäyksellä, neljä luovutuksella ja yksi päätöksellä. Näistä otteluista kahdeksas oli Mike Swickiä vastaan käyty WEC:n (World Extreme Cagefighting) titteliottelu, jossa Leben tyrmäsi Swickin toisen erän alussa. Ensimmäisen tappion Leben kärsi yksimielisellä päätöksellä Joe Doerksenia vastaan. Seuraavassa ottelussa Leben kohtasi Benji Radachin, jonka Leben voitti teknisellä tyrmäyksellä kolmannessa erässä. Radachilta murtui ottelussa leuka ja hän palasi ottelemaan vasta miltei kolmen vuoden päästä. Tämän jälkeen Leben luovutti WEC-mestaruutensa, jotta hän voisi mennä The Ultimate Fighter -tositelevisiokilpailuun, jossa ottelijat asuvat samassa talossa ja kilpailevat kuusinumeroisesta ja monta ottelua sisältävästä sopimuksesta.


title: Chris Leben

text: Leben ei kuitenkaan pärjännyt talossa hyvin, sillä hän tippui heti ensimmäisessä ottelussaan, kun hän hävisi collegen tähtipainija Josh Koscheckille yksimielisellä päätöksellä. Leben protestoi päätöstä, sillä Koscheck ei tehnyt juuri muuta kuin kaatoi hänet maahan ja piti hänet siellä. Leben pääsi kuitenkin takaisin taloon, kun Nathan Quarry loukkaantui ja valitsi Lebenin hänen tilalleen. Seuraavakin ottelu oli Lebenille pettymys, sillä hän hävisi Kenny Florianille, kun lääkäri keskeytti ottelun haavan takia. Leben oli hallinnut ottelua selvästi, kunnes Florian iski häntä kyynärpäällä, mikä avasi haavan silmän ylle.


title: Chris Leben

text: Seuraavan kerran Leben otteli TUF:in (The Ultimate Fighter) finaalitapahtumassa kanadalaista Jason Thackeria vastaan. Ottelu päättyi Lebenin voittoon 95 sekunnin jälkeen teknisellä tyrmäyksellä. Tämän jälkeen hän osallistui kaikkiin kuuteen ensimmäiseen UFC Ultimate Fight Nightiin, joista Chris voitti viisi (Patrick Cotén haja-äänin, Edwin Deweesin käsilukolla, Jorge Riveran teknisellä tyrmäyksellä, Luigi Fioravantin yksimielisellä päätöksellä ja Jorge Santiagon tyrmäyksellä) ja hävisi Anderson Silvalle (nykyinen UFC:n keskiraskaansarjan mestari) tyrmäyksellä. Santiago-ottelun jälkeen Leben hävisi ensimmäistä kertaa urallaan kaksi ottelua putkeen, kun hän hävisi kanadalaisille Jason MacDonaldille (muokattu guillotine-kuristus) ja Kalib Starnesille (yksimielinen päätös). UFC Fight Night 11:sta Leben palasi voittojen tielle, kun hän tyrmäsi Terry Martinin. Viimeksi hän otteli UFC 82:ssa Alessio Sakara vastaan ja voitti teknisellä tyrmäyksellä. Lebenin piti otella UFC 85:ssä Michael Bispingiä vastaan, mutta joutui 35 päiväksi vankilaan ehdonalaisen rikkomisen takia.


title: Chris Leben

text: Leben jäi kiinni steroideista UFC 89-tapahtuman jälkeisessä doping-testissä ja tuomittiin yhdeksän kuukauden ottelukieltoon ja menettämään kolmanneksen ottelupalkkiostaan. Leben myönsi käyttäneensä Stanozolol-nimistä doping-ainetta useita kuukausia ennen Bisping-ottelua, mutta luuli sen poistuneen elimistöstä ottelupäivään mennessä.


title: Chris Leben

text: Leben hävisi UFC 125-tapahtumassa Brian Stannille tyrmäyksellä ensimmäisessä erässä. Myöhemmin ottelun jälkeen Lebenin valmentaja ilmoitti että Leben oli otellut sairaana Brian Stannia vastaan.


title: Chris Leben

text: UFC 132-tapahtumassa Leben voitti Wanderlei silvan ensimmäisessä erässä tyrmäyksellä ajassa 0:27.


title: Chris Leben

text:
UFC 138-tapahtumassa Leben otteli Mark Munozia vastaan. Leben hävisi ottelun Teknisellä tyrmäyksellä Toisen erän tauolla haavan takia.
Leben jäi kiinni kielletyistä aineista hävittyään Mark Munozille. Hän sai vuoden ottelu kiellon. Jo toisen kerran Kielletyistä aineista kiinni jääneen Lebenin tulevaisuus UFC:llä on epävarmaa.


title: Eesti Energia

text: Eesti Energia AS on vuonna 1939 perustettu Viron valtion omistama energiayhtiö. Yhtiö harjoittaa sähkön ja lämmön tuotantoa, toimitusta, jakelua ja myyntiä, öljyliuskeen kaivamista ja eri energiajärjestelmien ylläpitoa. Pääasiallinen raaka-aine sähköntuotannossa on öljyliuske, jota kaivetaan Eesti Energian omistamissa kaivoksissa.


title: Eesti Energia

text: Eesti Energialla on sen täysin omistamien tytäryhtiöiden kautta toimintaa myös Latviassa, Liettuassa ja Suomessa. Lisäksi Eesti Energia toimii muun muassa Jordaniassa, jossa se on enemmistöosakkaana Jordanian öljyliuskevarantojen hyödyntämiseen tähtäävässä yhtiössä.


title: Eesti Energia

text: Vuonna 2018 yhtiö osti Nelja Energian, joka on Baltianmaiden suurin tuulivoiman tuottaja.


title: Collen systeemi

text: Collen systeemi on shakkiavaussysteemi valkealle. Systeemi on saanut nimensä Edgard Collelta, joka käytti sitä. Collen jälkeen systeemiin erikoistui George Koltanowski. Systeemiä kuvaavat siirrot d4, e3, Rgf3, Ld3, 0-0, Te1, c3, Rbd2. Näillä valkea rakentaa ahtaan ja passiivisen, mutta samalla varman aseman tarkoituksenaan pelata eteneminen e4. Collen systeemi sopii hyvin kuningashyökkäyksiin, sillä valkean molemmat lähetit osoittavat systeemissä mustan kuningassivustalle ja eteneminen e4-e5 ajaa mustan ratsun pois f6:sta.


title: Estádio da Ferrovia

text: Estádio da Ferrovia on monikäyttöinen stadion, joka sijaitsee Huambossa, Angolassa. Sitä käytetään enimmäkseen jalkapallo-otteluja varten ja sillä on 4 000 istumapaikkaa. Atlético Petróleos do Huambo käyttää stadionia kotikenttänään.


title: Mika Hokajärvi

text: Mika Kalervo Hokajärvi (s. 6. helmikuuta 1987 Tampere) on suomalainen kilpameloja. Kangasalla asuva Hokajärvi edustaa Kangasalan Melojia ja hänen valmentajanaan toimii Risto Lehtinen.


title: Mika Hokajärvi

text: Pekingin olympialaisissa 2008 Hokajärvi meloi parinsa Kalle Mikkosen kanssa kajakkikaksikon 500 ja 1 000 metrillä välieriin.


title: Kalle Mikkonen

text: Kalle Mikkonen (s. 18. kesäkuuta 1976 Tampere) on suomalainen kilpameloja. Tampereella asuva Mikkonen edustaa Kangasalan Melojia ja hänen valmentajana toimii Martin Hunter. Myös Mikkosen vaimo Jenni Mikkonen on maajoukkuemeloja.


title: Kalle Mikkonen

text: Pekingin olympialaisissa 2008 Mikkonen meloi parinsa Mika Hokajärven kanssa kajakkikaksikon 500 ja 1 000 metrillä välieriin. Hän toimii seuransa valmentajana.


title: Koror (osavaltio)

text: Koror on yksi Palaun 16 osavaltiosta. Se koostuu useista saarista, joista tärkeimmät ovat Koror, Ngerekebesang ja Malakal. Sen pinta-ala on 65 neliökilometriä ja siellä on 11 723 asukasta (vuonna 2015), joten se on Palaun osavaltioista ylivoimaisesti väkirikkain.


title: Koror (osavaltio)

text: Osavaltiossa sijaitsee Palaun suurin asutuskeskus Koror, jossa on noin 10 000 asukasta. Valtion hallintorakennukset sijaitsivat siellä vuoteen 2006 saakka, kunnes ne siirrettiin Ngerulmudiin.


title: Vlastimil Hort

text: Vlastimil Hort (s. 12. tammikuuta 1944) on tšekkoslovakialaissyntyinen shakin suurmestari. Hän muutti 1980-luvulla Saksaan, jota hän nykyisin edustaa.


title: Vlastimil Hort

text: Hort oli yksi maailman huipuista 1960- ja 1970-luvuilla ja pääsi MM-ehdokasotteluihin, muttei koskaan päässyt pelaamaan maailmanmestaruudesta.


title: Suomen Tykistömuseo

text: Suomen Tykistömuseo oli tykistöaselajin historiaan ja nykypäivään keskittyvä Tykkimiehet ry:n ylläpitämä erikoismuseo Linnankasarmin alueella Hämeenlinnassa. Se oli yksi Sotamuseon alaisista aselajimuseoista. Tykistömuseo sijaitsi vuosina 1977–1997 Kankaanpään Niinisalossa. Museon nimenä oli Tykistömuseo, kunnes 1. tammikuuta 2004 nimeksi muutettiin Suomen Tykistömuseo. Museo yhdistettiin Pioneeri- ja Viestimuseoiden kanssa, jonka jälkeen se avattiin 1. tammikuuta 2013 nimellä Museo Militaria.


title: Suomen Tykistömuseo

text: Museo käsittää kasarmirakennukseen pystytetyn näyttelyn, ulkoalueen ja tykkihallin. Näytteillä ovat kaikki Suomen toisessa maailmansodassa käyttämät tykkimallit. Kasarmirakennuksen näyttelyssä kerrotaan tykistön historia Suomessa aivan alkuvaiheista nykyhetkeen.


title: Suomen Tykistömuseo

text: Hanke tykistön oman aselajimuseon perustamiseksi pantiin alulle vuonna 1967, jolloin Tykistökoulun perinneyhdistyksen perinnejaos esitti tykistöön liittyvän materiaalin, asiakirjojen ja valokuvien taltioinnin aloittamista. Vanhojen tykkien keräämistä esimerkiksi Niinisaloon pidettiin kiireellisenä, sillä käytöstä poistettua puolustusvoimien kalustoa oltiin jo romuttamassa. Museohanketta perusteltiin myös sillä, että kansainväliset vaatimukset täyttävä tykistömuseo oli silloin jo olemassa lähes kaikissa Euroopan itsenäisissä valtioissa joko sotamuseoiden rinnalla tai niiden osana. Yhdeksi tykistömuseon sijoituspaikaksi oli alkuvaiheissa esillä Suomenlinna, josta oli vapautumassa puolustusvoimien käytössä olleita tiloja. Vuonna 1970 valittiin tulevan tykistömuseon sijoituspaikaksi Niinisalo.


title: Suomen Tykistömuseo

text: Osana tykistömuseon perustamishanketta järjestettiin Sotamuseossa vuonna 1973 kenttätykistönäyttely, joka oli avoinna vajaan neljän kuukauden ajan toukokuun lopusta syyskuun lopulle. Näyttelyyn tutustui runsaat 5 400 vierasta. Näyttelyn avajaisissa, joissa oli läsnä silloinen puolustusvoimien komentaja kenraali Kaarlo Leinonen, sattui brežneviläisyyden ja suomettumisen ajalle tyypillinen välikohtaus. Kutsuvieraana ollut Neuvostoliiton sotilasasiamies, kommodori Vladislav A. Andruskevitš piti eräiden talvi- ja jatkosodan aikaisten näyttelyesineiden ja valokuvien esilläoloa Neuvostoliittoa loukkaavana ja vaati niiden poistamista. Vaatimuksen vuoksi näyttelyesitteestä pyyhittiin muutamia rivejä yli, mutta oleellisia esine- tai kuvapoistoja näyttelyyn ei tehty.


title: Suomen Tykistömuseo

text: Suomen Tykistömuseon edeltäjä Tykistömuseo perustettiin Kankaanpään Niinisalon tykistövaruskunnan läheisyyteen vuonna 1977. Museo avattiin yleisölle 2. heinäkuuta 1977 ja se sijaitsi saman vuoden keväällä tyhjilleen jääneessä, Kankaanpään kaupungin omistamassa Salonharjun kansakoulurakennuksessa. Tykistömuseo toimii yhtenä kymmenestä aselajimuseosta, joita Helsingissä sijaitseva Maanpuolustuskorkeakoulun alainen Sotamuseo ohjaa ja valvoo. Vuoden 1977 aikana Tykistömuseossa vieraili 7 529 kävijää, joista maksaneita oli 6 174.


title: Suomen Tykistömuseo

text: Museon sijainti Niinisalossa oli melko syrjäinen ja sen toiminnan jatkuvuuden mahdollisti käytännössä vain Kankaanpään kaupungin huomattava taloudellinen tuki. Tykistömuseon toiminta Niinisalossa päättyi vuoden 1995 lopussa, jolloin museon ylläpitäjän Tykkimiehet ry:n ja Kankaanpään kaupungin välisen sopimuksen voimassaoloaika umpeutui. Museon toimiessa Niinisalossa siellä vieraili kaikkiaan noin 200 000 kävijää.


title: Suomen Tykistömuseo

text: Kävijämäärän vähäisyyden vuoksi tehtiin vuonna 1995 päätös museon siirtämisestä keskeisemmälle paikalle. Hämeenlinnassa Linnankasarmilla oli vapautunut museoksi sopivia kasarmitiloja ja puolustusministeriön kanssa tehtiin sopimus kyseisten tilojen luovuttamisesta Tykistömuseon käyttöön. Vanhat kasarmitilat kunnostettiin kahden vuoden aikana moderneiksi museotiloiksi pääasiassa talkoovoimin. Tykistömuseon esineistö siirrettiin Niinisalosta Hämeenlinnaan vuoden 1996 aikana. Hämeenlinnassa museo avasi ovensa yleisölle 12. toukokuuta 1997. Museon vihki käyttöön sen uudessa sijaintipaikassa puolustusvoimain komentaja kenraali Gustav Hägglund.


title: Suomen Tykistömuseo

text: Tykistömuseon nimi muutettiin Suomen Tykistömuseoksi 1.1.2004. Suomen Tykistömuseon taustayhteisönä toimii Tykkimiehet ry.


title: Suomen Tykistömuseo

text: Tykistömuseo sijaitsee Hämeenlinnassa Linnankasarmin alueella. Se muodostaa Hämeen linnan, Vankilamuseon ja Hämeenlinnan kaupungin historiallisen museon kanssa Linnanniemen museoalueen, jolla on oma parkkialue ja viitoitus. Kävijällä on myös mahdollisuus ostaa yhteislippu kaikkiin neljään museoon. Tykistömuseo on avoinna ympäri vuoden kello 11-17. Museossa sijaitsee myös Lounasravintola Militaria.


title: Suomen Tykistömuseo

text: Museorakennuksen ensimmäisessä kerroksessa kerrotaan tykistön historiaa Suomessa 1400-luvulta aina Suomen sisällissotaan saakka. Näyttelyssä käsiteltäviä aihealueita: Ruotsinvallan aika, Autonomian aika, Jääkäriliike, Vapaussota. Erikoisnäyttelynä on Jääkärikenraali K.A. Heiskasen henkilöhistoria. Esillä on lisäksi Suomen viimeisen elossa olleen jääkärin Väinö Valveen mitalit. Esineistöstä on esillä esimerkiksi Ruotsalainen 6 naulan kanuuna, malli Helvig vuodelta 1804. Näyttelyssä sijaitsee lisäksi Pro Patria - Kunnia Isänmaalle-sali, jossa on esillä Suomea puolustaneiden miesten ja naisten kunniamerkkejä.


title: Suomen Tykistömuseo

text: Toisessa kerroksessa esitellään itsenäisen Suomen historia toisen maailmansodan loppuun saakka. Näyttelyssä käsiteltäviä aihealueita: Suomen tykistön kehittäjän Tykistönkenraali Vilho Nenosen tarina. Vuosina 1883-1960 elänyt Nenonen vaikutti ratkaisevalla tavalla Suomen tykistön kehittymiseen yhdeksi tarkimmista ja tehoikkaimmista aselajeista. Esimerkiksi majuri Unto Petäjän suunnitteleman korjausmuuntimen käyttöönotto tapahtui Nenosen esityksestä.


title: Suomen Tykistömuseo

text: Itsenäisen Suomen tykistön synty, ampumamenetelmien kehittyminen, Talvisota, Jatkosota, näyttelyssä esitellään myös kaikkien aikojen suurimman tykkimiehen, 226 senttimetriä pitkän Väinö Myllyrinteen tarina. Esillä on myös hänen univormunsa ja manttelinsa. Tykistön Mannerheim-ristin ritarit, Taistelu Suomen itsenäisyydestä 1939–1945 kuvin ja tilastoin.


title: Suomen Tykistömuseo

text: Tykeistä on esillä 76 mm rykmenttikanuuna, vuosimalli 1927. Erikoisuutena on puinen harjoitustykki vuodelta 1940, jolla koulutettiin talvisodan lopussa sotilaita. Esillä on myös neljän hevosen vetämä tykkivaljakko, joka on lähes 12 metriä pitkä.


title: Suomen Tykistömuseo

text: Kolmannessa kerroksessa on esillä tykistön historiaa toisen maailmansodan lopusta aina 2000-luvulle asti. Näyttelyssä käsiteltäviä aihealueita: Tykistöjoukko-osastojen perinteet, Paperiminiatyyrisotilaat 1812-1960, Tykistön harjoitusalueet, Tykistön kokoonpanojen kehittyminen, C. G. E. Mannerheim, Hevosvetoinen tykistö 1950-1960, Tykistön materiaalinen kehittyminen 1960-1980, Elämää varuskunnassa ja kasarmeissa, Aseteknologia ja elektroniikka, Lotta Svärd, ja Sotilaskotitoiminta.


title: Suomen Tykistömuseo

text: Aikoinaan lähes sadan hevosen tallina toiminut Tykkihalli on sisätiloiltaan säilytetty tallimaisessa asussa. Tykkihalliin on sijoitettu yli kolmekymmentä kokoelmien historiallisesti arvokkainta tykkiä. Suurin osa niistä edustaa hevosvetoista tykistöä. Esillä on muun muassa saksalainen Nebelwefer raketinheitin ja talvi- ja jatkosodan tykki, venäläisvalmisteinen 76-millinen 76 K/00.


title: Suomen Tykistömuseo

text: Tykkipihalle on sijoitettu museon tykkikokoelman pääosa. Alueella on kaikkiaan lähes sata erilaista tykkiä ja heitintä. Esillä on niin 300 mm kranaatinheitin, joka tosin on ollut ainoastaan koekäytössä ja venäläinen kuorma-auton lavalle sijoitettu raskas raketti Luna. Kunniapaikalla on 105 H 37, jonka lavetilla tykistönkenraali Vilho Nenonen saatettiin haudan lepoon.


title: Suomen Tykistömuseo

text: Näyttelyssä on esillä myös jalkaväkiaseita kuten Suomi-konepistooli, Degtjarjov- ja Lahti-Saloranta -pikakiväärit, Molotovin cocktail sekä kranaatinheittimiä.


title: Suomen Tykistömuseo

text: Huomiota on näyttelyissä kiinnitetty myös sotilaiden erilaisiin jokapäiväisiin käyttöesineisiin ja esillä on esimerkiksi vartiosotilaan talvisodassa käyttämä pakkasjalkine ja sotilaille jatkosodan aikana jaettua sukupuolitautien torjuntapakkaus. Myös puhdetöille ja sotilaan elämään liittyvillä arkipäiväisillä materiaaleilla on omat osuutensa näyttelyssä.


title: Suomen Tykistömuseo

text: Museon kolmannessa kerroksessa on kaksi merkittävää naisten maanpuolustustyötä edustavaa näyttelyä, Lotta Svärd -työn ja Sotilaskotityön näyttelyt.


title: Suomen Tykistömuseo

text: Näyttelyssä on viisikymmenpaikkainen multimediasali, jossa on nähtävissä 15–40 minuuttia pitkiä dvd-esityksiä museon aukioloaikoina. Museossa esitetään kuutta erilaista multimediaelokuvaa: Ihantalan ihme (2001), Korpisodan suurvoitto (2003), Taistelu Laatokan Karjalassa (2005), Talvisota – ensimmäinen torjuntavoitto (2007), Suomen tie jatkosotaan (2009) ja Viimeiseen mieheen (2010).


title: Suomen Tykistömuseo

text: Tykistömuseo on julkaissut yksitoista teosta julkaisusarjassaan.


title: Lev Psakhis

text: Lev Borisovitš Psakhis (, , s. 29. marraskuuta 1958 Krasnojarsk, Venäjä) on israelilainen shakin suurmestari, valmentaja ja kirjailija. Hän on syntynyt Siperiassa ja on kaksinkertainen Neuvostoliiton mestari.


title: Pikseli (lehti)

text: Pikseli oli digitaaliseen valokuvaukseen erikoistunut valokuvausalan aikakauslehti. Syyskuussa 2008 Kamera-lehden omistava "Kameraseura ry" osti Pikselin julkaisuoikeudet ja osa Pikselin toimittajista ja henkilökunnasta siirtyi Kamera-lehden toimitukseen.


title: Leif Lindeman

text: Leif Lindeman (s. 1979 Ruotsi) on suomalainen laulaja, joka esittää iskelmää, sekä säveltää ja sovittaa musiikkia. Vuonna 1991 hän selvisi Tenavatähti-laulukilpailun finaaliin kappaleella ”Satumaa” . Vuonna 2013 hän voitti Tangomarkkinoitten yleisöäänestyksen ylivoimaisesti tullen kuitenkin kilpailussa toiseksi. Myös 2014 hän voitti suvereenisti yleisöäänestyksen ja tuli taas toiseksi.


title: Leif Lindeman

text: Lindeman on etniseltä taustaltaan romani.


title: Leif Lindeman

text: Kunnallisvaaleissa 2008 hänet valittiin Äänekosken kaupunginvaltuustoon. Vuonna 2011 Äänekosken kaupunki myönsi 100-vuotisjuhlassaan Lindemanille "Äänekoski-mitalin" tunnustuksena hänen saavutuksistaan.


title: Leif Lindeman

text: Avec on suomalainen tanssi- ja bileorkesteri. Kun yhtye vuosina 2004–2007 säesti Anneli Mattilaa, se käytti nimeä VIP. Kun yhtyeen ja Annelin tiet erosivat vuonna 2007, sen nimi muuttui nykyiseen muotoonsa AVEC. Bändi tekee nykyään tanssi- ja bilekeikkoja bändinä sekä säestää Saska Helmikalliota. Nykyään Avec säestää Leif Lindemania.


title: Ljubomir Ljubojević

text: Ljubomir Ljubojević (s. 2. marraskuuta 1950) on serbialainen shakin suurmestari. Hän syntyi Jugoslavian Užicessa, joka kuuluu nykyisin Serbiaan. Ljubojevićille myönnettiin kansainvälisen mestarin titteli vuonna 1970 ja suurmestarin arvonimi vuonna 1971. Hän oli Jugoslavian mestari vuosina 1977 (jaettu) ja 1982.


title: Lev Polugajevski

text: Lev Abramovitš Polugajevski (, 20. marraskuuta 1934 Mogiljov – 30. elokuuta 1995 Pariisi) oli neuvostoliittolainen shakin suurmestari ja MM-ehdokas. Vaikkei hän koskaan saavuttanut maailmanmestaruustitteliä, hän oli yksi vahvimmista pelaajista 1960-luvun lopusta 1980-luvun alkuun. Hän oli myös tunnustettu shakkikirjailija ja avausteoreetikko, jonka kontribuutio sillä saralla on tärkeää yhä tänä päivänä.


title: Lev Polugajevski

text: Polugajevski syntyi Valko-Venäjällä mutta kasvoi ja opiskeli Venäjällä Kuibyševissä (nyk. Samara). Hän kuoli Pariisissa aivosyöpään vuonna 1995.


title: Eddie ”Lockjaw” Davis

text: Edward Davis, paremmin tunnettu taiteilijanimellä Eddie ”Lockjaw” Davis (1922–1986) oli yhdysvaltalainen jazzmuusikko. Hänen soittimensa oli tenorisaksofoni, ja hän johti myös useita omia yhtyeitä sen lisäksi että soitti jazzin suurten nimien kuten Louis Armstrongin ja Count Basien yhtyeissä. Davisin tyylilajeja olivat swing, bebop, hard bop, latinojazz ja soul jazz. Joitakin hänen 1940-luvun levytyksistään voidaan pitää jopa rhythm and bluesina.


title: Eddie ”Lockjaw” Davis

text: Davis hankki kokemusta soittamalla yhtyeistää joita johtivat Cootie Williams (1942-1944), Lucky Millinder, Andy Kirk (1945-1946) ja Louis Armstrong. Vuodesta 1946 hänellä oli omia yhtyeitä, mutta hän soitti myös Count Basien yhtyeissä useaan otteeseen 1952-1953, 1957 ja 1964-1973. Vanhemmalla iällä hän esiintyi usein yhdessä Harry Sweets Edisonin kanssa.


title: Birger Homén

text: Lars Birger Homén (11. marraskuuta 1880 Helsinki – 13. toukokuuta 1947) oli suomalainen jääkärieversti ja kunnallisneuvos.


title: Birger Homén

text: Hänen vanhempansa olivat senaattori Lars Homén ja Anna Ulrika Baarman. Hänet vihittiin avioliittoon vuonna 1908 Mary Alice Halsenin kanssa, josta hän erosi vuonna 1922 ja avioitui toisen kerran vuonna 1923 Fanny Matilda Friskin kanssa. Fanny Frisk kuoli vuonna 1944 ja Homén avioitui vielä kolmannenkin kerran vuonna 1945 ekonomi Aina Mathilda Janssonin kanssa.


title: Birger Homén

text: Homén kirjoitti ylioppilaaksi Helsingin uudesta ruotsalaisesta yhteiskoulusta vuonna 1901 ja liittyi Uusmaalaiseen osakuntaan. Opintojaan hän jatkoi asevelvollisuuden suorittamisensa jälkeen Hannoverin teknillisessä korkeakoulussa vuosina 1902–1906 ja suoritti opintomatkat Englantiin ja Saksaan vuonna 1907. Hän suoritti Hyökkäysvaunukurssin vuonna 1922.


title: Birger Homén

text: Homén suoritti vapaaehtoisena asevelvollisuutensa Suomen rakuunarykmentissä vuonna 1901. Opintojensa jälkeen hän toimi koneinsinöörinä ja teknillisenä johtajana eri tehtaissa Suomessa, Saksassa ja Ruotsissa vuosina 1906–1914.


title: Birger Homén

text: Homén liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 18. maaliskuuta 1915 ja hänet sijoitettiin joukon 1. komppaniaan, josta hänet sijoitettiin 2. syyskuuta 1915 Kuninkaallisen, Preussin Jääkäripataljoona 27:n 1. komppaniaan, josta hänet siirrettiin 31. toukokuuta 1915 alkaen pataljoonan 3. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän toimi rintamalla pataljoonan viestimiehistön päällikkönä ja kouluttajana sekä kuului 53 muun miehen kera 2. lokakuuta 1917 perustettuun pataljoonan tiedonanto-osastoon sen suomalaisena päällikkönä.


title: Birger Homén

text: Hän saapui Suomeen (Vaasaan) jääkäreiden pääjoukon mukana majuriksi ylennettynä 25. helmikuuta 1918 ja sai tehtäväkseen perustaa ja järjestää Mikkelissä Kenttälennätinpataljoonan, josta myöhemmin muodostettiin 5. Jääkärirykmentin 15. jääkäripataljoona. Hän otti sen komentajana osaa sotatoimiin Karjalankannaksella.


title: Birger Homén

text: Homén palveli sisällissodan jälkeen edelleen 5. Jääkärirykmentissä, jonka nimi muuttui Kuopion jalkaväkirykmentti n:o 4:ksi. Rykmentissä hän toimi 3. pataljoonan komentajana. Hänet siirrettiin 13. tammikuuta 1919 Itämeren jalkaväkirykmentti n:o 1:een, jonka nimi muuttui myöhemmin Porin rykmentiksi. Rykmentissä hänet määrättiin 1. pataljoonan komentajaksi. Hän on myös hoitanut Porin rykmentin komentajan tehtäviä eri aikoina yhteensä noin kahden ja puolen vuoden ajan. Hänet siirrettiin 12. helmikuuta 1926 Uudenmaan rykmentin 3. pataljoonan komentajaksi ja edelleen 27. kesäkuuta 1928 Vaasan kutsuntapiirin päälliköksi, josta hänet komennettiin 15. helmikuuta 1932 ja siirrettiin 1. heinäkuuta 1933 Vaasan sotilaspiirin päälliköksi. Hän erosi vakinaisesta palveluksesta säädetyn eroamisiän perusteella 11. marraskuu 1935 ja siirtyi Tammisaaren kaupungin maistraatin ja raastuvanoikeuden kunnallisneuvosmieheksi ja toimi tehtävässä vuoteen 1947 saakka. Hänet on haudattu Tammisaareen.


title: Lars Homén

text: Lars Homén voi tarkoittaa ainakin:


title: Nichts in der Welt

text: "Nichts in der Welt" on Die Ärzten kappale, joka julkaistiin singlenä 13. huhtikuuta 2004. Se oli "Geräusch" albumin kolmas singlejulkaisu. Kappale kertoo uskon menettämisestä rakkauteen.


title: Nichts in der Welt

text: Kappaleesta julkaistiin myös musiikkivideo, jossa yhtye esittää kappaleen livenä. Kyseinen esitys on yhtyeen Jenseits der Grenze des Zumutbaren -kiertueen keikalta, josta julkaistiin myöhemmin "Die Band, die sie Pferd nannten" niminen dvd."WAMMW MESMAAG" on pidennetty versio "Geräusch" -albumilla olevasta "WAMMW" -kappaleesta. "Anti-Zombie" ja "WAMMW" ovat "Geräusch" -albumin kappaleita. "Geld" on "Runter mit den Spendierhosen, Unsichtbarer!" -albumin kappale.


title: Sääksmäen Sopu

text: Sääksmäen Sopu on vuonna 1960 perustettu valkeakoskelainen voimistelu- ja urheiluseura. Sen toimintamuotoja ovat hiihto, voimistelu, jalkapallo, futsal, kuntoliikunta, lentopallo ja yleisurheilu. Seuralla on yhteensä 408 jäsentä ja se kuuluu Suomen Työväen Urheiluliittoon ja Suomen Palloliittoon.


title: Sääksmäen Sopu

text: Sopun miesten jalkapallon edustusjoukkue pelaa kaudella 2009 Nelosta. Seura nousi Kolmoseen 2007 suoraan sijoittumalla Nelosessa lohkonsa toiseksi FC Vapsin jälkeen. Joukkuetta valmentavat Mika Haikonen sekä Jari ja Esa Heritty. Kauden 2008 päätteeksi kuitenkin molemmat putosivat sarjaportaan alemmas.


title: Sääksmäen Sopu

text: Sopu on Koskenpoikien ja Pallo-Seppojen lisäksi kolmas valkeakoskelainen joukkue, joka pelasi jalkapallon Kolmosta kaudella 2008.


Somalian sosialistinen vallankumouspuolue (, XHKS) oli vuosina 1976–1991 Somalian ainoa laillinen puolue. Sitä johti Siad Barre, joka otti vähitellen vastuulleen kaikki merkittävät poliittiset tehtävät ja nousi sitä kautta diktaattorin asemaan.


title: Somalian sosialistinen vallankumouspuolue

text: Puolue rakensi maahan uuden poliittisen ja oikeusjärjestelmän ja loi ideologian, jonka taustalla oli niin Koraani kuin Marxinkin ajatukset. Tarkoituksena oli purkaa klaanijärjestelmän vaikutusvalta. Siad Barresta tuli maan johtaja ja sen vallankumouksen näkyvin hahmo. Hänen aikomuksenaan oli vähitellen purkaa sotilashallinto ja luoda sen tilalle päättämään maan asioista uusi poliittisen puolueen keskuskomitea.


text: XHKS:n päätehtävänä oli saada rysäysohjelmilla aikaan nopea taloudellinen ja yhteiskunnallinen kehitys ja saattaa somalin kieli sellaiseen muotoon, että sitä voitaisiin käyttää maan virallisena kielenä.


text: Puolueen käsissä oli myös paikallishallinto. Vanhat alueet jaettiin pieniin yksiköihin ja liitettiin keskusjohtoiseen järjestelmään, jolla klaanien vaikutusvalta pyrittiin kumoamaan, ja näin nimellisesti tuotiin hallinto lähemmäksi kansaa, vaikka tosiasiallisesti kaikista henkilövalinnoista päätti puolue. Kaikki virallinen tiedottaminen laadittiin puolueen ohjeilla sensuurilautakunnassa.


text: XHKS:n pyrkimyksenä oli kohentaa naisten asemaa, mutta muslimiyhteiskunnassa se kohtasi vastustusta.


text: Siad Barre kielsi pian valtaan nousunsa jälkeen vuonna 1969 kaiken poliittisen toiminnan. Koska Neuvostoliitto halusi, että sotilashallinnon eli vallankumousneuvoston () tilalle perustetaan kommunistinen puolue, Barre ilmoitti jo vuonna 1971 tekevänsä maasta yksipuoluevaltion.


text: Vuonna 1976 valta siirrettiin vastaperustetulle Somalian sosialistiselle vallankumouspuolueelle. Käytännössä siirto ei merkinnyt mitään, vaan maata hallitsi jatkossakin pieni joukko upseereja, jotka olivat johtaneet sotilashallintoa. Puolueen päätösvalta oli viisijäsenisellä politbyroolla, johon kuului Siad Barre itse ja hänen vävynsä Abdullah. Barre oli myös puolueen pääsihteeri ja ministerineuvon edustaja. Armeijan vaikutusvalta puolueessa kasvoi entisestään, kun ministerin tehtäviä jaettiin sotilashallinnon entisille jäsenille.


text: Puolueen ideologiana oli ”tieteellinen sosialismi somalialaisin piirtein”, missä Siad Barre korosti islamin tärkeyttä. Ennen Ogadenin sodan syttymistä puolue ylläpiti suhteita maailman muihin kommunistisiin puolueisiin.


text: Joulukuussa 1979 perustettiin ”kansanparlamentti”, joka koostui pelkästään puolueen jäsenistä. Lokakuussa 1980 sotilashallinnon toiminta käynnistettiin uudestaan. Koska sotilashallinnon, puolueen keskuskomitean ja ministerineuvoston valtapiirit olivat päällekkäisiä, syntyi sekaannusta, jonka ansiosta kaikki päätösvalta oli lopulta yksin Siad Barren käsissä.


text: Vuonna 1981 perustettiin ulkomailla oppositiojärjestö Somalian pelastuksen demokraattinen rintama, joka koostui entisistä puolueen jäsenistä. 1982 Barre pidätytti nimekkäitä puolueensa jäseniä valta-asemansa turvaamiseksi.


text: Seuraavina vuosina puolueen hallintoa vastaan syntyi maan eri osissa vastarintaa. Barren hallinnon kaaduttua 1991 maassa puhkesi poliittinen sekasorto.


title: FC Ulvila

text: FC Ulvila ry (ent. Vanhankylän Alku) on 1914 perustettu ulvilalainen jalkapalloseura. Seuralla on vilkasta junioritoimintaa ikäluokissa 2010-2001. FC Ulvilalla on myös tyttöjoukkueita sekä harrastejoukkueita naisille sekä miehille.


title: FC Ulvila

text: FC Ulvila on järjestyksessään 32. jalkapallon sinettiseura. Seura on hyväksytty Olympiakomitean Tähtiseuraksi.


title: FC Ulvila

text: FC Ulvilan toiminta-ajatuksena on tarjota kaikille jalkapalloilusta kiinnostuneille mahdollisuus harrastaa lajia omien mahdollisuuksiensa ja kykyjensä mukaisesti Ulvilassa. Kaikki Pelaa –toimintamalli ja Fair Play –henki ovat toiminnan perustana. Seuran pyrkimyksenä on olla jalkapallon tuore ja vireä kilpailullinen kasvattajaseura.


title: FC Ulvila

text: Seuran kotikenttänä toimii Mynsterin kenttä.


title: Alban tasavalta

text: Alban tasavalta () oli Ranskan nukkevaltio vuosina 1796–1801. Se julistautui 26. huhtikuuta 1796 Albassa, pohjoisessa Italiassa. Se kattaa nykyisen Piemonten alueen. Valtio hajosi 19. huhtikuuta 1801, kun se valloitettiin Ranskalta.


title: Ruosniemen Visa

text: Ruosniemen Visa on vuonna 1923 perustettu urheiluseura Porin Ruosniemestä.


title: Ruosniemen Visa

text: Seuran miesten jalkapallon edustusjoukkue pelaa kaudella 2018 Kutosessa.


title: Harald Hornborg

text: Birger Harald Hornborg (16. helmikuuta 1890 Helsinki – 10. kesäkuuta 1976) oli suomalainen jääkärikapteeni ja filosofian kandidaatti. Hänen vanhempansa olivat kamreeri Albrecht Hornborg ja Alma Maria Hornborg. Hänet vihittiin avioliittoon vuonna 1921 Anna Irene Wiitasen kanssa, josta hän erosi vuonna 1937 ja avioitui toisen kerran vuonna 1937 Aino Tawastin (1893-1948) kanssa.


title: Harald Hornborg

text: Hornborg kirjoitti ylioppilaaksi Helsingin uudesta ruotsalaisesta yhteiskoulusta vuonna 1909 ja liittyi Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan historiallis-kielitieteellisellä osastolla vuosina 1909–1915 ja suoritti filosofian kandidaatin tutkinnon vuonna 1925 sekä filosofian maisterin tutkinnon vuonna 1927.


title: Harald Hornborg

text: Hornborg liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 2. maaliskuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 2. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet 12. heinäkuuta 1917 pataljoonan täydennysjoukkoon, josta hänet siirrettiin Suomen toimiston kirjalliseksi avustajaksi Berliiniin. Hornborg joutui jäämään Berliiniin pataljoonan lähtiessä Suomeen hänen sairautensa johdosta ja hänet määrättiin parannuttuaan 15. maaliskuuta 1918 Suomen Berliinin-lähetystön kanslistiksi, mitä tehtävää hän hoiti koko Suomen sisällissodan ajan.


title: Harald Hornborg

text: Hornborg nimitettiin 15. lokakuuta 1918 Saksaan attaseaksi, mistä hänet siirrettiin 11. marraskuuta 1920 ulkoasiainministeriön ylimääräiseksi virkamieheksi ja 20. tammikuuta 1922 alkaen toiseksi sihteeriksi sekä 31. tammikuuta 1923 jaostosihteeriksi. Hornborg sai lähetystösihteerin arvonimen 4. kesäkuuta 1920. Hän erosi ministeriön palveluksesta l. tammikuuta 1931 ja siirtyi Kustannusliike Holger Schildtin toiseksi johtajaksi. Tehtävässä hän toimi vuoteen 1934 saakka, jolloin siirtyi Suomen puunjalostusteollisuuden työnantajaliiton virkamieheksi, missä tehtävässä hän toimi vuoteen 1940 saakka.


title: Harald Hornborg

text: Hornborg toimi talvisodan aikana Helsingin suojeluskuntapiirin esikunnassa ja perusti muun muassa Helsingin rautatieasemarakennukseen Viestinkeräysaseman, jonka tarkoitus oli pitää yhteyttä päämajan ja hallituksen välillä. Tämän tehtävän jälkeen hän toimi suojeluskuntapiirin komentajan adjutanttina. Jatkosodan puhjettua hän jätti välirauhan aikana suorittamansa kirjailijan työt ja palasi Helsingin suojeluskuntapiirin komentajan adjutantiksi, josta hänet kotiutettiin vuonna 1942, jonka jälkeen hän jatkoi kirjailijan työtään.


title: Nicolas Besch

text: Nicolas Besch (s. , Ranska) on ranskalainen jääkiekkoilija. Hänen pelipaikkansa on puolustaja. Besch on pelannut useaan otteeseen Ranskan maajoukkueessa, aikuisten maailmanmestaruuskilpailuissa hän on ollut mukana Itävallassa 2005, Latviassa 2006, Venäjällä 2007, Kanadassa 2008 ja Saksassa 2010.


title: Nicolas Besch

text: Vuosina 2001–2007 Besch pelasi Ranskan liigassa Rouenin joukkueessa. Hän on kaksinkertainen Ranskan mestari. Besch oli lähellä siirtyä Jukureihin jo kaudeksi 2007–2008, mutta hän päätti suunnata Ruotsin Leksands IF:ään. Besch ehti pelata Leksandsissa vain kolme peliä kunnes siirtyi Nyköpingiin, sieltä hän siirtyi joulun jälkeen Mestikseen, Vaasan Sportiin. Kaudeksi 2008–2009 Besch solmi yksivuotisen sopimuksen Mikkelin Jukurien kanssa. Kaudella 2009–2010 hän pelasi Ranskan liigassa Brûleurs de Loups de Grenoblessa. Kaudeksi 2010–2011 hän palasi Mikkelin Jukureihin.